Rečeno je da je Kosovo postiglo ograničene napretke u gotovo svim oblastima, ali još uvek postoje slični izazovi kao i prošle godine. Kosovski zvaničnici i analitičari ocenjuju da je izvestaj realan i da nije iznenađujuć.\nU izveštaju se navodi da je Kosovo ostvarilo napredak u političkim kriterijumima u nekoliko važnih oblasti. Nakon izbora, formirana je vlada koja je počela da se bavi izazovima sa kojima se suočava Kosovo.\nGlavni izazov i dalje ostaje integracija Srba na severu zemlje.\nDijalog Prištine i Beograda je uglavnom vođen u konstruktivnom duhu.\nKoordijanacija evropske agende na Kosovu je znatno poboljšana, a ojačana je i uloga Ministarstva za evropske integracije. Evropska komisija je takođe obećala i uspostavljanje trgovinskih sporazuma između Kosova i EU.\nNeki od nedostataka koji su istaknuti u ovogodišnjem izveštaju o napretku su ponovljeni izbori. Glavni izazov i dalje ostaje integracija Srba na severu, te je stoga istaknuta važnost da Kosovo počne da radi na sveobuhvatnoj agendi za sever Kosova.\nMeđu ostalim izazovima su i borba protiv organizovanog kriminala i korupcije, kreiranje apolitične javne administracije, sprovođenje zakonodavstva, i sloboda izražavanja.\nMinistarka za evropske integracije, Vlora Çitaku, izjavila je da početak dijaloga o liberalizaciji viza predstavlja jedno od najvrednijih dostignuća od proglašenja nezavisnosti Kosova.\nOna je u ime Vlade Kosova pozdravila Izveštaj o napretku, navodeći da on predstavlja realno i činjenično stanje jednogodišnjeg razvoja na Kosovu.\n„Nadamo se, a i trudićemo se da tokom sledećih 12 meseci izveštaj Evropske komisije služi kao osnova za razvoj racionalnog i konstruktivnog dijaloga između raznih aktera u našem društvu, a u cilju izgradnje koncenzusa za poduzimanje političkih, ekonomskih i društvenih reforma na Kosovu. Strategija za proširenje je potvrdila evropsku agendu Kosova, sa dva glavna prioriteta – liberalizacija viza i trgovinski sporazumi“, kazala je ona na konferenciji za novinare.\nI kosovski stručnjak za evropske integracije Shenoll Muharremi navodi da ovogodišnji izveštaj o napretku nije iznenađujuć i da je vrlo realan.\n„Još uvek postoji nekoliko pitanja koja su i dalje zabrinjavajuća, među kojima je organizacija slobodnih izbora, finansiranje političkih partija i sloboda izražavanja. Zabrinjavajuće su i reforme javne administracije, vladavina prava, kao i nedostatak ekonomskog razvoja“, navodi Muharremi.\nOn međutim dodaje da je jako ohrabrujuća činjenica što se u izveštaju po prvi put navodi da je bilo napretka u oblasti borbe protiv korupcije i u oblasti sudstva, iako još uvek postoji veliki prostor za dalji napredak.\nKada je dijalog o liberalizaciji viza u pitanju, Muharremi navodi da s obzirom da je Kosovo ranije počelo sa procesom repatrijacije i svojom strategijom za liberalizaciju, moguće je da ovaj proces traje kraće u odnosu na ostale zemlje u regionu.


Odbojkašice poražene posle 137 minuta igre\nOdbojkašice Apatina su u maratonskom meču nakon 137 minuta igre poražene u Sremskim Karlovcima od ekipe Partizana sa 3:2 u setovima ( 25:19,.26:24,16:25,20:25,17:15 ). Apatinke su osvojile bod na ovom gostovanju ali prema svemu što se dešavalo tokom utakmice pre bi se moglo reći da su izgubile bod i propustile veliku šansu da trijumfuju protiv ekipe Partizana koja je daleko starija , iskusnija i sastavljena od igračica sa strane.\nNakon olako izgubljenog prvog seta Apatinke su sjajno počele drugi set.Vodile su sa 17 :10.Usledilo je nekoliko dugih poena koji su pripali domaćim odbojkašicama.Uspele su domaće da izjednače na 23:23 i u neizvesnoj završnici potpuno preokrenu rezultat u svoju korist i dobiju ovaj deo igre sa 26:24. Treći i četvrti set protekli su u apsolutnoj dominaciji Apatinki..Velikim požrtvovanjem , sjajnim servisom i napadom koji se uglavnom završavao preko Sanje Maleš i Helene Nikolić Apatinke dolaze do taj brejka. Početak petog seta pripao je gošćama.Na krilima trećeg i četvrtog seta povele su Apatinke u odlučujućem setu sa 4:0 .Vodile su odbojkašice Apatina sa činilo se nedostižnih 9:3.Onda se desio neshvatljiv pad .Sa nekoliko tehničkih i poenterskih grešaka Apatinke vraćaju svoje protivnice u igru.Uporne odbojkašice Partizana kao daleko iskusnija ekipa su znale da iskoriste ovu situaciju i potpuno se vrate u meč ali i izjednače rezultat na 11:11. Karlovčanke prve dolaze do meč lopte.\nApatin uspeva preko Sanje Maleš da zjednači na 14:14.Odbranile su se odbojkašice Apatina na ovom rezultatu a Maleš sigurnim napadom donela meč loptu svom timu 15:14..Uspele su domaće odbojkašice da izjednače a nakon toga sa čvrstim blokom i da dođu do meč lopte koju su odmah iskoristile. Za mladu ekipu Apatina ovo je bila skupa lekcija, koja bi morala da im pomogne u nastavku prvenstva. U narednom 3 kolu Druge savezne lige Srbije odbojkašice Apatina dočekuju Vršac. Utakmica se igra u hali oš Žarko Zrenjanin u subotu sa početkom u 17:00 časova.\nTagovi: Odbojka Apatin


RTS :: Zelenović i Torbica za RTS o unapređenju izbornih uslova\nPolitika Zelenović i Torbica za RTS o unapređenju izbornih uslova\nčetvrtak, 23. sep 2021, 09:51 -> 11:29\nU okviru ciklusa razgovora predstavnika vlasti i opozicije na RTS-u, Nebojša Zelenović iz Zajedno za Srbiju i Bojan Torbica iz Pokreta socijalista govorili su o dijalogu i unapređenju izbornih uslova. Zelenović je rekao u debati da neće učestvovati "ni u kakvoj farsi, već samo u suštinskim promenama", dok je Torbica upitao da li postoji neka država na svetu gde u Republičkoj izbornoj komisiji ima vanparlamentarne opozicije.\nPosle završene druge faze međupartijskog dijaloga uz posredovanje evropskih poslanika, predložene su određene izmene u izbornom procesu. Vlast poručuje da je prihvatila neke zahteve koji ranije nisu postojali, opozicija - da to nije dovoljno.\n"Taj proces je trebalo da dovede do suštinske promene, ali se to kroz ova poslednja dva dana razgovora nije desilo. Nažalost, ništa od naših zahteva se nije uvrstilo u taj dokument i mi na kraju nismo mogli da ga prihvatimo. Vlast nije dala priliku da ljudi imaju slobodne uslove i mi dokument nismo prihvatili", istakao je Zelenović.\nBojan Torbica iz Pokreta socijalista je podsetio na period iz 2019. godine, kada je, kako kaže, Zelenović došao sa zahtevom od 40 tačaka, na šta je odgovoreno da se ne može sve prihvatiti, ali da se može razgovarati, na šta su oni napustili razgovore i kasnije bojkotovali izbore.\n"Evropski poslanici nisu ovde od juče, oni su tu od 2019. i dobro su upoznati sa pregovorima. Ovo nije bio partijski dijalog, već monolog, jer opozicija nije htela da razgovara sa predstavnicima vlasti, već samo sa posrednicima iz EU, nadajući se da će ih oni uvesti u parlament", naglasio je Torbica.\nZelenović je primetio da se to što je išao u EU i konsultovao se sa kolegama iz Pokreta zelenih, odmah tumači kao izdajstvo. "Zašto je problem razgovarati sa ljudima sa kojima želite da pripadate. Ako sam razumeo, ova država želi u EU", rekao je Zelenović.\nZelenović je rekao da takav predlog oni neće prihvatiti, jer ta tela nisu nikakva nadzorna, već savetodavna.\nZelenović je objasnio da RIK treba da izdaje obavezujuće uputstvo i zato su tražili da to uputstvo uradi suštinske stvari - stvarno omogući slobodne izbore.\nTorbica je rekao da se vidi razlika između Srbije nekada i sada, jer sada imamo prostora da razmišljamo i o zaštiti životne sredine. "Mi danas otvaramo fabrike, koje su oni tada zatvarali", naveo je Torbica.


ODRŽAN HUMANITARNI KONCERT ZA ZORANA - Sindikalna organizacija Rafinerije nafte Pancevo\nODRŽAN HUMANITARNI KONCERT ZA ZORANA\nU Kulturnom centru Pančevo sinoć je održan humanitarni koncert za Zorana Ćirkovića, radnika Rafinerije, koji se bori sa teškim Distoni sindromom. Događaj je organizovao Sindikat Rafinerije nafte Pančevo u saradnji sa Kulturno-umetničkim društvom “Stanko Paunović” NIS-RNP, a omogućen je zajedničkom donacijom Rafinerije nafte Pančevo i HIP Petrohemije Pančevo.\nObraćajući se prisutnima, predsednik Sindikata RNP Božo Dostić istakao je: „Od početka akcije do sada na namenski račun otvoren na Zoranovo ime u ERSTE banci prikupljeno je oko 1.500.000 dinara. Pre svega, u Zoranovo ime i u ime Sindikata želim da se zahvalim svim kolegama koje su se odmah uklučile u akciju i još jednom pokazali da su humanost i kolegijalnost najvažnije vrednosti u našem kolektivu“. Predsednik Sindikata se posebno zahvalio menadžmentu kompanije, sindikalnim organizacijama, kao i privrednim društvima koja su pomogla da se prikupi prvi deo sredstava potrebnih za nastavak Zoranovog lečenja u Južnoj Koreji.\nKako je ovo samo jedna od humanitarnih akcija koje će biti organizovane za prikupljanje pomoći za Zoranovo lečenje, Božo Dostić je sve goste na koncertu zamolio da sačuvaju ulazinice i u skladu sa svojim mogućnostima doniraju pomoć za Zorana uplatom sredstava na dinarski račun otvoren u ERSTE banci na Zoranovo ime.\nDeo atmosfere sa koncerta, odakle je Zoranu u Južnoj Koreji poslata snažna podrška, pozitivna energija i iskrene želje kolega za izlečenje, možete videti u galeriji.\nHUMANITARNI KONCERT ZA ZORANA


Apple protiv Epic Games-a - Počelo suđenje - BIGportal.ba\n6 Maja, 2021 6 Maja, 2021 0580\nKompanije Apple i Epic Games su u ponedeljak počele suočavanje na sudu u jednoj od najinteresantnijih parnica koja bi mogle imati i ozbiljnog uticaja na industriju distribucije softvera.\nSuđenje je počelo godinu dana nakon uklanjanja Fortnite igre sa Apple App Store-a u avgustu 2020. Ovo je najveće suđenje u kome Apple učestvuje još od rata oko patenata koji je vođen sa kompanijom Samsung pre oko jedne decenije.\nDoduše, ovog puta se Apple brani, jer ih je Epic Games optužio da svojom App Store prodavnicom i pravilima oko in-app kupovine krže antimonopolske zakone. U srcu spora je pitanje da li Apple može (i treba) da ima potpunu kontrolu svog iOS-a i App Store-a, ili bi developerima trebao biti dozvoljen pristup alternativnim prodavnicama i načinima distribucije aplikacija, pa samim tim i zaobilaženje Apple-ove prakse uzimanja provizije od 30% na prodaju digitalnih proizvoda.\nIshod ovog suđenja bi mogao promeniti tok milijardi dolara koji su u opticaju pri ovakvim transakcijama i uspostaviti pravila koja će važiti i u buduće u sličnim slučajevima i kada su u pitanju druge kompanije.\nCilj Epic Games-a je da im se omogući prodaja popularne V-Bucks valute Fortnite igračima koji koriste iOS bez obaveze da za to koriste Apple’s in-app prodajne alate, kao i da im se omogući da na iOS-u imaju sopstvenu prodavnicu aplikacija. Pozitivna odluka po ovim pitanjima bi značila potvrdu Apple monopola i omogućila Epicu i drugim developerima zaobilaženje provizije od 15% do 30%, kao i otvorila iOS platformu za side-loaded aplikacije i alternativne prodavnice.\nApple tokom suđenja želi da dokaže da je App Store neodvojivi deo celokupnog iOS iskustva i da bi bez procesa odobravanja aplikacija i funkcionalnosti na nivou operativnog sistema vezanih za bezbednost aplikacija, iPhone bio fundamentalno drugačiji uređaj, po njihovim rečima, daleko lošiji.\nOstaje da vidimo kako će se suđenje odvijati, koliko će trajati i koji će biti krajnji ishod. Jedno je sigurno, biće vrlo zanimljivo pratiti dešavanja, jer obe kompanije imaju vrlo jake argumente.\nKoja od strana je po vašem mišljenju u pravu?


Održan humanitarni koncert “Za Elmu”\n22. Decembra 2013. 19. Avgusta 2020. Arhiva Visoko.co.ba\nSinoć je u Clubu Cosmos, u urganizaciji Udruženja građana “Damar omladine”, visočkog benda Uncle Sen i Cluba Cosmos održan humanitarni koncert pod nazivom “Za Elmu”, što je jedan od mnogih načina na koje Visočani pokušavaju pomoći teško oboljeloj Elmi Vranac.\nPrepun Culb Cosmos pokazao je još jednom da Visočani itekako brinu i žele pomoći svojim sugrađanima, a za odličnu atmosferu do kasnih noćnih sati pobrinuo se bend Uncle Sen, koji je uz pomoć svojih gostiju MC Mide, Don Colera, Farisa Pinje i Muhameda Zečevića na neki način zahvalio svima koji su došli da pomognu u prikupljanju novca za Elmu Vranac.\nPodsjećamo, našoj sugrađanki Elmi Vranac hitno su potrebna finansijska sredstva za obezbjeđenje lijeka PEGIntron alfa 2b. Elma je oboljela od melanoma-malignog oboljenja kože, te je za njeno liječenje potrebna terapija čija vrijednost iznosi oko 280 000 KM. Navedeni lijek nije na listi odobrenih lijekova, a kako porodica ne može obezbijediti potrebna sredstva, mole se svi ljudi dobre volje da pomognu ovoj našoj mladoj Visočanki da ozdravi.\nSvi koji nisu sinoć uspjeli doći na koncert i kupovinom karte pomoći našoj Elmi, a žele da to učine, to mogu učiniti uplatom na žiro račun:\nSPARKASSE BANK DD SARAJEVO 199-047-60770557-71\nLIČNI BROJ 21-824023-770557\nNaša redakcija vam donosi slike sa sinoćnjeg “Koncerta za Elmu”, a možete ih pogledat’ na našoj facebook stranici: https://www.facebook.com/visokocoba\nSutra izborna konferencija\nSemko – Bios osvajač turnira Memorijal “Midhat Ahić”


Vesti online / Sport / Fudbal / UEFA uvrstila naš teren među najbolja tri u Evropi\nUEFA uvrstila naš teren među najbolja tri u Evropi\nMilorad Ćorović, direktor stadiona "Rajko Mitić", rekao je da klub ispunjava sve uslove koje pred njega stavi UEFA.\nCrvena zvezda će na svom terenu od 18.55 dočekati ekipu Liverpula u četvrtom kolu grupe C Lige šampiona.\nĆorović je istakao da "crveno-beli" doteruju teren i da će on biti još bolji kako sezona bude odmicala.\n- Idemo iz utakmice u utakmicu i nismo u mogućnosti da radimo kao da je prazan stadion. Trenutno je u planu toplovod. Teren za sledeću utakmicu protiv Pari Sen Žermena biće grejan, toplovod će ići ispod terena. Mi smo tu "zmiju" uradili još 2008. godine i sada se radi na dovodu vode od naše zgrade Sportskog društva - rekao je Ćorović.\nOn je dodao da je klub više puta pohvaljen za organizaciju, kao i za kvalitet terena.\n- UEFA je naš teren stavila među tri najbolja u prethodnom kolu, imamo specijalnog predstavnika u Evroskoj kući fudbala i on je rekao da je teren u izvanrednom stanju.


Uve Fredhajm, Telenor\nU intervjuu koji je Fredhajm dao za Novosti, navodi se da će vrata Telenor banke biti otvorena u drugoj polovini tekuće godine, pri čemu će deo Telenorovih prodavnica biti iskorišćen za pružanje bankarskih usluga. Iako je KBC banka preuzeta još u aprilu prethodne godine, Uve ističe da ovakav proces transformacije zahteva određeno vreme te da je u pitanju veoma obiman IT projekat na kome sve mora da funkcioniše savršeno onog trenutka kada se usluga ponudi građanima.\nPotrošački krediti namenjeni korisnicima\nDotakavši se teme profila korisnika usluga Telenor banke, Fredhajm je za Novosti izjavio da svoje korisnike vide kao nekoga ko koristi pametni telefon, aktivan je na društvenim mrežama, te je sklon ka prihvatanju novih usluga online mobilnog bankarstva.\nPolazeći od toga, može se očekivati da će mlađi građani najverovatnije biti među našim prvim klijentima. Ambiciozni smo i očekujemo da će se ovaj tip bankarstva brzo proširiti posle predstavljanja prvih usluga i da će veliki broj građana Srbije prihvatiti mobilno i onlajn bankarstvo.\nNa pitanje kakve će vrste kredita Telenor banka imati u ponudi, Uve je dodao su u ovom trenutku sve opcije otvorene te da razmišljaju o nekoliko tipova kredita. No, jedno je sigurno – ova banka u svojoj ponudi neće imati stambene i hipotekarne kredite, već će se fokusirati na potrošačke usluge, transakcije i razna plaćanja, dok će klijenti imati otvorene tekuće račune, platne kartice te lak pristup nasavremenijim bankomatima koji će pored podizanja novca, omogućiti i deponovanje novčanih sredstava.\nZa kraj intervjua, Fredhajm je istakao da je u projekat izgradnje i pokretanje banke uloženo oko 40 miliona evra u čiju je cenu uračunat proces preuzimanja KBC banke, finansijska potpora dok nova banka ne dostigne pozitivno poslovanje, kao i nabavka informacionih tehnologija i najsavremenijih bankomata.


Faktor | Radi smanjenja troškova utvrđene izmjene Zakona o osnivanju instituta za medicinsko vještačenje\nNa prijedlog Federalnog ministarstva rada i socijalne politike, Vlada Federacije Bosne i Hercegovine je, na današnjoj sjednici u Mostaru, utvrdila i u parlamentarnu proceduru po skraćenom postupku uputila Prijedlog zakona o izmjenama Zakona o osnivanju instituta za medicinsko vještačenje zdravstvenog stanja.\nSjedište odjeljenje za drugostepeni postupak medicinskog vještačenja je u Sarajevu, a ono svoj rad, po potrebi, organizuje tamo gdje ima prvostepenih predmeta.\nOdjeljenja za prvostepeni i drugostepeni postupak medicinskog vještačenja zdravstvenog stanja ne smatraju se poslovnim jedinicama ili podružnicama instituta kao pravne osobe, već se ustrojavaju isključivo da korisnicima omoguće lakši pristup uslugama.\nRadi potrebe provjere medicinske dokumentacije, odnosno obavljanja dodatnih pregleda s ciljem što objektivnijeg medicinskog vještačenja, institut može organizovati posebne specijalističke preglede u vlastitim prostorijama ili u saradnji sa zdravstvenim ustanovama, u skladu sa Zakonom o zdravstvenoj zaštiti, pri čemu institut ima pravo angažovanja vanjskih saradnika. Prilikom organizovanja rada ljekara vještaka i komisija odjeljenja za prvostepeni i drugostepeni postupak, bit će poštovana nacionalna zastupljenost zaposlenih u skladu s važećim propisima.\nKako je obrazloženo, predložene izmjene se prioritetno odnose na organizaciju, strukturu, poboljšanje kadrovskih kapaciteta u pogledu načina rada Instituta, odnosno otklanjanje uzroka dodatnih troškova u radu instituta, koji postoje u zakonu koji je trenutno na snazi.\nVlada FBiHizmjene zakonamedicinsko vještaćenje


Vlada TK Sredstva za 7 projekata vodosnabdijevanja\n01.08.2017. u 14:26 Broj citanja: 1165\nVlada je dala saglasnost na Odluku Ministarstva poljoprivrede, šumarstva i vodoprivrede kojom se odobravaju sredstva za finansiranje izvođenja radova na izgradnji dijela gradskog sistema "Izvođenje radova na vodosnadbijevanju naselja Hukići, Galešići i Momanovo u MZ Slavinovići" Grad Tuzla, planirana Programom ulaganja sredstava vodnih naknada u oblast vodoprivrede u 2017. godini u iznosu od 73.003,75 KM.\nTakođer su odobrena sredstva za sufinansiranje projekta "Izgradnja rezervoara za pitku vodu V=100 m3 i tlačnog voda – bunar BT – 1 rezervoar sa pratećim objektima, rekonstrukcija objekta pumpne stanice i elektro projekat u MZ Turija, općina Lukavac" u iznosu od 90.000,00 KM.\nVlada je odobrila sredstva za finansiranje troškova izrade "Glavnog projekta regulacije rijeke Spreče nizvodno od kompleksa brane Modrac do ušća Jale u Spreču, dionica kroz naselje Modrac", općina Lukavac, planirana Programom ulaganja sredstava vodnih naknada u oblast vodoprivrede u 2017. godini u iznosu od 11.056,50 KM.\nOdobrena su sredstva za sufinansiranje projekta "Izvođenje radova na izgradnji vodovodnog podsistema Bijela Polja-Drafnići-Hurije-Seljanuša", općina Gračanica u iznosu od 157.949,09 KM.\nVlada je odobrila sredstva za sufinansiranje projekta "Vodovod Gornji Doborovci, MZ Doborovci, općina Gračanica" u iznosu od 50.000,00 KM.\nOdobrena su sredstva za sufinansiranje izvođenja radova na "Izmještanju vodovodne mreže na raskrsnici" Banovići, općina Banovići, planirana Programom ulaganja sredstava vodnih naknada u oblast vodoprivrede u 2017. u iznosu od 80.000,00 KM.\nVlada je također odobrila sredstva za sufinansiranje izvođenja radova na "Detaljnim hidrološkim istraživanjima podzemnih voda za potrebe vodosnadbijevanja grada Banovići" općina Banovići u iznosu od 63.867,96 KM.


Vučić: Merkel je obavila razgraničenje\nNa konferenciji za medije nakon obilaska Vojnotehničkog instituta predsednik Srbije Aleksandar Vučić izjavio je da poruka Angele Merkel o tome da “nema menjanja granica na Balkanu” znači da je “razgraničenje završeno” i da “imamo celovito i nezavisno Kosovo”. “Ono što je rekla Angela Merkel, da je protiv razgraničenja… Pa ona nas je već razgraničila, ali tako što je celo Kosovo odvojeno od Srbije, da je celo Kosovo nezavisna država… Svi oni (Angela Merkel, zapadne države) smatraju da je Kosovo celovito, nedeljivo, suvereno i da pripada Albancima, iz njihovog ugla je to završena stvar”, preneo je N1.\nVučić je rekao i da će nastaviti da se zalaže za razgraničenje na Kosovu na predstojećem sastanku sa Hašimom Tačijem u septembru u Briselu i dodao da je sada jedino izvesno da konačno rešenje za Kosovo neće biti postignuto brzo, te da će dolazak do rešenja trajati “mnogo, mnogo duže nego što su neki planirali” i da se do njega neće doći za 2-3 meseca.\nSa druge strane, predsednik Kosova Hašim Tači je u razmaku od nekoliko sati dao potpuno suprotne izjave. Najpre je na Tviteru napisao da “pozdravlja izjavu kancelarke Merkel o tome da nema promena granica na Zapadnom Balkanu”, a potom je izjavio da je “sada pravi trenutak za novo iscrtavanje granica između Kosova i Srbije, čime bi delovi Srbije s većinskim albanskim stanovništvom ušli u sastav Kosova”, kao i da će taj plan predstaviti Vučiću u Briselu u septembru. Prethodno je na Fejsbuku zahvalio svim liderima i građanima Preševske doline koji podržavaju ostvarivanje ciljeva za ujedinjenje Preševa, Bujanovca i Medveđe sa Kosovom, a u okviru korekcije granica između Kosova i Srbije i pozvao političke lidere na Kosovu da se ujedine oko ovog zajedničkog cilja.\nA Evropska komisija je ponovo pozvala Beograd i Prištinu da treba da “definišu trajno rešenje koje bi bilo održivo i realistično uz poštovanje međunarodnog prava”.\n“Dijalog uz posredovanje EU ima za cilj da podstakne trajnu saradnju dve strane, da im pomogne da ostvare napredak na putu ka Evropi i unaprede živote građana. Trajno rešnje znači moguće, održivo i realistično rešenje u skladu s međunarodnim pravom. Strane treba da definišu zajednički stav o uzajamnoj saglasnosti”, navela je portparolka visoke predstavnice za spoljnu politiku EU Federike Mogerini Maja Kocijančič.\nRepublika Srpska odbacila sopstveni izveštaj o SrebreniciČuvaću suverenost Srbije, uključujući i KiM


Uskoro tender za izgradnju tri postrojenja za spaljivanje otpada | Biznis.rs\n14.2.2022 09:00 Autor: Redakcija Biznis.rs 2\nFoto: Kristina Cvejanov/privatna arhiva\nVlada Slovenije uskoro će raspisati tender za dodelu koncesija za izgradnju tri postrojenja za spaljivanje otpada i dobijanje električne i toplotne energije u prestonici...\nVlada Slovenije uskoro će raspisati tender za dodelu koncesija za izgradnju tri postrojenja za spaljivanje otpada i dobijanje električne i toplotne energije u prestonici Ljubljani, Mariboru i Kočevju.\nSlovenija sada ima samo jedno postrojenje za energetski tretman otpada i to u Celju. Kogenerativno postrojenje u okviru Toplarne Celje godišnje potroši oko 30.000 tona otpada, piše Balkan Green Energy News.\nNakon posete ovom postrojenju, ministar za životnu sredinu i prostorno planiranje Andrej Vizjak izjavio je da Slovenija sada ima problema jer izvozi otpad koji bi mogao da se termički tretira u zemlji. Zbog toga Ministarstvo završava nacrt uredbe o pružanju javne usluge spaljivanja komunalnog otpada.\nUredbu će uskoro usvojiti vlada, a ubrzo potom će biti raspisan tender za dodelu koncesija, rekao je Vizjak.\nUredbom je predviđeno da će se spaljivanje komunalnog otpada obavljati u Celju, Ljubljani, Mariboru i Kočevju. Ove lokalne samouprave su, prema rečima ministra, iskazale interes da se bave energetskim tretmanom otpada.\nVizjak je naglasio da se dešava da projekti spaljivanja otpada imaju problem da pribave 25-30 odsto novca neophodnog za početak gradnje, pa će zbog toga uskočiti država koja namerava da da oko 60 miliona evra firmama koje daju najbolje ponude.\nInače, investitori u spalionice će prodavati toplotnu energiju potrošačima po regulisanoj ceni.\nVizjak je naglasio da nove spalionice moraju koristiti najbolje dostupne tehnologije (BAT) i raditi po najvišim ekološkim standardima.\n„Ministarstvo namerava da dobije objekte visokih performansi i ekološki prihvatljive, bez prekomernog zagađenja i sa emisijama znatno nižim od graničnih vrednosti, kao što je to slučaj u Toplarni Celje“, rekao je Vizjak.\nBIZNIS EKOLOGIJA OTPAD SLOVENIJA\nEBRD DAJE 85 MILIONA EVRA ZAJMA SRBIJI ZA IZGRADNJU AUTOPUTA Tender se očekuje…\n16.2.2022 #1 Author\nPametno, nema izvoza ako moze da se tretira i preradi otpad. I otpad je ozbiljan resurs.Nadamo se da će i u Srbiji da se preuzme ovaj model prerade otpada.\n26.2.2022 #2 Author\nOvo je vrlo bitno pitanje koje pod hitno mora da se resi. Sramota da da u 21. veku i dalje imamo na tone slobodnog otpada svih kategorija


DEBAKL ZA KRAJ Zvezda na minus 23 u Berlinu - mediji.net\nKakva je bila cela sezona košarkaša Crvene zvezde u Evroligi, takav je bio i kraj - katastrofalan. Jer, crveno-beli su u poslednjem kolu elitnog takmičenja izgubili na gostovanju Albi sa 81:58 i tako su sezonu završili na pretposlednjem, 17. mestu.\nImali su velika očekivanja crveno-beli na početku sezone u Evroligi, ali je, kako je vreme prolazilo, bilo jasno da od uspeha neće biti ništa. Ostvarili su košarkaši Zvezde na kraju svega 10 pobeda, uz 24 poraza, te su na kraju bili uspešniji samo od Himkija.\nZvezda deklasirala Krku u Novom Mestu! Još jedna pobeda do prvog mesta\nKošarkaši Crvene zvezde pobedili su Krku u Novom Mestu rezultatom 98:57


Korona virus koji se sada širi u svetu malo je drugačiji od onog koji se prvi put pojavio u Kini. Sars-CoV-2, kako zvanično glasi ime virusa koji uzrokuje bolest kovid-19, mutira. Naučnici su otkrili hiljade mutacija, odnosno promena u naslednom materijalu virusa, ali su do sada izdvojili samo jednu koja možda uzrokuje promenu u njegovom ponašanju.\nU vezi s tom mutacijom postavljaju se dva ključna pitanja: da li je zbog nje virus zarazniji i smrtonosniji i da li ona može da ugrozi efikasnost buduće vakcine.\nMutacija D614G, koja se nalazi u proteinu iz „šiljaka“ koje virus koristi da prodre u naše ćelije, nastala je u izvesnom trenutku nakon izbijanja zaraze u Vuhanu, verovatno u Italiji, a sada je prisutna u 97 odsto uzoraka širom sveta.\nNameće se pitanje da li je ta mutacija omogućila virusu da preovlada, ili se to desilo slučajno. Dok naučnici poput dr Lusi van Dorp sa Univerzitetskog koledža u Londonu i njen tim smatraju da je razlog učestalosti mutacije tzv. „efekat osnivača“, tj. činjenice da se rano pojavila i proširila, sve više virologa, možda čak i većina njih, a tu spada i dr Tušan de Silva sa Univerziteta Šefild, misle da ima dovoljno činjenica koje govore u prilog tome da ova verzija virusa ima selektivnu, tj. evolucionu prednost u odnosu na raniju verziju, prenosi Bi-bi-si.\nIako još nema dovoljno dokaza da bi naučnici mogli da kažu da se „lakše prenosi“ među ljudima, analiza u laboratorijskim uslovima pokazala je da mutirani virus lakše ulazi u ljudske ćelije nego onaj iz prethodne generacije, kažu profesori Hjerjun Čou i Majkl Farzan sa Univerziteta „Skrips“ u Floridi. Promene na proteinu u šiljcima koji virus koristi da se zakači za ljudske ćelije omogućavaju mu „da se uspešnije održi na okupu i funkcioniše efikasnije“.\nPrema rečima profesora Farzana, proteini iz šiljaka izmenjeni su na način „koji se uklapa u tezu o uspešnijoj prenosivosti, ali je ipak ne dokazuje“.\nDokaz iz laboratorije\nOvde na scenu stupa profesor Nevil Sandžana, koji radi u njujorškom Genom centru i na Univerzitetu u Njujorku, i koji je otišao korak dalje nego njegove kolege. Njegov tim je genetski izmenio virus u ćelijama ljudskog tkiva tako da ima izmenjeni protein u šiljcima i poredio ga sa virusom Sars-CoV-2 sa početka epidemije u Vuhanu. Nakon izvedenog eksperimenta smatra da rezultati dokazuju da se mutirani virus lakše prenosi nego originalna verzija.\nIzvan laboratorije nema neposrednih dokaza da mutacija doprinosi da se korona virus lakše prenosi među ljudima, ali dve studije indirektno pokazuju da pacijenti s mutiranom verzijom virusa imaju više virusa u brisu.\nProfesor Bet Korber iz Nacionalne laboratorije Los Alamos (SAD) smatra da to što mutirana varijanta virusa svuda dominira, pa i u Kini, ukazuje na to da se možda lakše prenosi među ljudima od originalne verzije. Uvek kad su te dve verzije istovremeno bile u opticaju, nova varijanta je preuzimala primat.\nŠto se tiče vakcine, rad na razvoju se uglavnom zasniva na različitim regionima šiljaka, pa to ne bi trebalo da utiče na razvoj, smatraju naučnici. Osim toga, postoje dokazi da je novi oblik korona virusa podjednako osetljiv na antitela, koja mogu da nas zaštite od infekcije ukoliko smo je već imali, ili ako smo vakcinisani protiv nje.


Prednji ukršteni ligament - Povreda i Rehabilitacija - Fizioterapeut Beograd\nRehabilitacija povrede prednjeg ukrštenog ligamenta\nPovreda: Prednji ukršteni ligament.\nInformacije o pacijentu: Žena starosne dobi 43 godine, posle zaključavanja u martu otišla na planinarenje i zadobila povredu.\nUspešno sprovedena preoperativna priprema, operativni tok prosao mirno bez komplikacija, nastavljena rana rehabilitacija, kao i finkcionalna rehabilitacija sprovedena u 4 faze.\nPrednji ukršteni ligament predstavlja najčešće povređivani i hirurški reparirani ligament. Ukoliko konzervativna tehnika saniranja povrede nije uspela, indikovana je hirurška intervencija. Potvrda ovog nalaza ogleda se u početnom formiranju akutnih degenerativnih promena na zglobu.\nHiruršku intervenciju na ACL-u je široko preporučena procedura, i to u što skorijem vremenskom intervalu od nastanka povrede. Na taj način može se prevenirati nastanak degenerativnih promena na meniskusu i zglobnim površinama kolena.\nU periodu pre opercije izuzetno je važno delovati različitim fizikalnim agenisma u cilju smanjenja bola, otoka i zapaljenja. Posebnim terapijskim metodama je potrebno uticati na očuvanje mišićne snage i obima pokreta koliko god je to moguće.\nOPERACIJA LIGAMENTA – VRSTE ZAHVATA\nHirurške intervencije podeljene su na:\n• kombinovane procedure\nMogu se izvoditi kao:\n• Obnavljanje stabilnosti zgloba i\n• Pokreta zgloba\n• Obezboljavanje i stabilno oslanjanje noge\n• Obnavljanje mišićne snage i izdržljivosti\nProgram terapeutskih procedura i fizikalne terapije se zasniva na principu da ne dovede do iritacije povređenog tkiva, povećanja otoka i bola. Preoperativna priprema igra važnu ulogu u postizanju rehabilitacionih ciljeva.\nKOME JE POTREBNA OPERACIJA LIGAMENTA?\nIndikacije za operaciju prednjeg ukrštenog ligamenta su veoma jasne. Najčešće se javlja nestabilnost kolena koja je povezana sa kompletnom ili parcijalnom rupturom prednjeg ukrštenog ligamenta. Pacijentima se često događa „ispadanje kolena“ u okviru rutinskih pokreta, kao i rotatorna nestabilnost kolena\nREHABILITACIJA PREDNJEG UKRŠTENOG LIGAMENTA:\nRehabilitacija nakon operacije prednjeg ukrštenog ligamenta ranije je podrazumevala kontinuiranu imobilizaciju kolena. Imobilizacija je trajala približno od 6 do 8 nedelja uz ograničeno oslanjanje na operisanu nogu. Rezultat ovih principa često je odlagao povratak fizičkim aktivnostima na period od godinu dana.\nSa razvojem tehnologije i napretkom u pogledu hirurških tehnika, razvijena je tehnika ubrzane rehabilitacije koja danas prestavlja standard. Ovakav tip rehabilitacije se zasniva na činjenicama koje govore u prilog tome da je autograft dovoljno jak i da može da podnese delovanje različitih biomehaničkih sila. Ipak, ona se često sprovodi samo kod mlađih pacijenata.\nVEŽBE I FUNKCIONALNI TRENING\nProgresija terapeutskih vežbi i funkcionalnog treninga nakon operacikje prednjeg ukrštenog ligamenta zavisi od brojnih faktora.\n• godine pacijenta,\n• opšti zdravstveni status i\n• nivo fizičke spreme pre povrede,\n• fiziološki odgovor u formiranju autografta,\n• tip grafta i način fiksacije itd.\nPostoje brojni dokazi iz prakse da fizikalna terapija kod kuće aje značajno bolje rezultate u rehabilitacionom procesu. Jedan od razloga je što pacijent u toku prve faze rehabilitacije ne troši vreme i snagu na odlazak u ordinaciju. Fizioterapeut je u mogućnosti da se posveti pacijentu, a fokus pacijenta je od prvog dana usmeren na povratak snage. Individualni pristup utiče na postepeno i bezbedno vraćanje svim aktivnostima, što doprinose prirodnoj i pouzdanoj restoraciji zgloba kolena.


BRIKS ima kandidata za predsednika Svetske banke - Bizlife.rs\nBRIKS ima kandidata za predsednika Svetske banke\n13:08 Meksiko Siti, 26.02.2012.\nZemlje BRIKS (Brazil, Rusija, Indija, Kina i Južnoafrička Republika) spremne su da predlože svog kandidata za novog predsednika Svetske banke (SB), izjavio je brazilski ministar finansija Gvido Mantega.\nNa dvodnevnoj ministarskoj konferenciji grupe 20 najrazvijenijih zemalja sveta (G20), koja se danas završava u Meksiko Sitiju, Mantega je je rekao da dosadašnje neformalno pravilo, na osnovu koga čelnika SB predlažu SAD, treba promeniti i na tu funkciju izabrati stručno lice, a ne predstavnika koji bi bio izabran po nacionalnoj pripadnosti.\n“Izbor kandidata za šefa SB treba da se zasniva na zaslugama, a ne na nacionalnosti“, precizirao je Mantega tokom zasedanja ministara finansija i šefova centralnih banaka G20, prenele su agencije.\nČlanice SB bi do 23. marta trebalo da predlože kandidate za novog predsednika SB, a izbor novog čelnika te organizacije predviđen je tokom aprila.\nSadašnji čelnik te međunarodne finansijske organizacije SB, Amerikanac Robert Zelik, najavio da će se krajem juna povući sa dužnosti koju obavlja već pet godina.\nPrema tradiciji koja važi još od kraja Drugog svetskog rata, predsednika Svetske banke predlažu SAD, dok evropske zemlje daju šefa Međunarodnog monetarnog fonda.\n„Sada je došlo vreme da se prekine tradicija po kojoj su položaje šefova SB i MMF delili SAD i Evropa i mi ovoga puta treba da se saglasimo oko zajedničkog kandidata“, izjavio je ministar finansija Južnoafričke Republike Parvin Gordan.\nKao mogući kandidati za novog predsednika SB za sada se pominju ekonomski savetnik predsednika SAD Lari Samers i aktuelna američka državna sekretarka Hilari Klinton koja je, međutim, izjavila da je ta funkcija ne interesuje. Prema nedavnom pisanju lista “New Yorker” najverovatniji kandidat za čelno mesto u Svetskoj banci je aktuelni američki ministar finansija Timoti Gajtner.\nsvet svetska banka


Dosije Petrovaradin « ENS\nKnjiga “Dosije Petrovaradin: upravljanje istorijskim gradskim predelom” je kolaborativni poduhvat koji ima za cilj da promisli vrednovanje, korišćenje i očuvanje Petrovaradinske tvrđave, često zanemarenog a izvanrednog istorijskog gradskog predela. Pisana od strane brojnih autora, ova knjiga nudi bogat i dinamičan pogled na načine razumevanja, korišćenja i upravljanja kulturnim nasleđem i istorijskim predelima, koji prevazilaze striktne disciplinarne podele, komodifikaciju nasleđa i postojeće institucionalne okvire.\nPetrovaradinska tvrđava igra ulogu mesta na kome se susreću kompleksni izazovi zaštite nasleđa i društveno-ekonomskog razvoja, podstičući diskusiju o budućnosti istorijskih gradskih predela širom sveta. U susretu sa Petrovaradinskom tvrđavom, preko 40 autora različitih profesija iz 30 zemalja sveta, pokušalo je da ponudi moguće odgovore na brojne izazove koji sprečavaju održivo, odgovorno i pravedno korišćenje ovog istorijskog gradskog predela.Mnogi autori koristili su UNESKO pristup upravljanju istorijskim gradskim predelima (HUL), primenjivali ga, ulazili u dijalog sa njim, preoblikovali ga i uvodili nove perspective i pitanja.\nKako balansirati očuvanje vrednovanih istorijskih slojeva sa razvojem i promenama? Kako omogućiti mnogostruka korišćenja istorijskih mesta – stanovanje, rekreaciju, kulturne aktivnosti, turizam, trgovinu? Kako da povećanje turističkih aktivnosti ne ugrozi lokalnu dinamiku života stanovnika? Kako upravljati istorijskim predelom uključujući različite strane koje u istom žive, rade i oblikuju ga? Kako oživate ućutkane i marginalizovane istorijske narative, a učiniti susret sa istorijskim mestom dinamičnim i atraktivnim? Ova i mnoga druga pitanja obrađena su od strane autora u preko 20 tekstova u ovoj knjizi.\nKnjigu možete preuzeti ovde ili je u punoj rezoluciji pročitati besplatno na Issuu.


Želja nam je da obavjestimo članstvo da je Unija pomoraca Crne Gore i dalje veoma aktivna u nastojanjima da olakša svakodnevnu rutinu svojih kolega. Nakon uspješnih razgovora sa Upravom Doma Zdravlja u Kotoru, kada je dogovoreno drastično ubrzanje procedure izdavanja ljekarskih uvjerenja, Unija ima u planu i riješavanje drugih problema.\nJedan od njih je svakako i problem izdavanja punomoćja sa broda gdje Notarska Komora Crne Gore ne priznaje iste, a što u vremenu dok je predmet bio u nadležnosti Sudova, nije bio slučaj. Iz razgovora sa kolegama zaključili smo da prethodno ustaljena praksa izdavanja punomoćja članovima porodice, a ovjerenih od strane Zapovjednika broda u cilju obavljanja pravnih poslova, vršenja kupoprodajnih radnji, kao i davanja ovlašćenja za odlazak djece u inostranstvo sa školom, sportskim klubom ili porodicom, nailaze na sve veći otpor u notarskim kancelarijama.\nObzirom da Notarska Komora Crne Gore u svojim pravnim aktima nije upisala niti predvidjela ovu pravnu mogućnost, članovi UO Unije Pomoraca će inicirati razgovor sa Predsjednikom Notarske Komore Crne Gore i predložiti vraćanje ove prakse kako bi se kolegama na brodu i njihovim porodicama olakšala procedura dobijanja ovlašćenja i izjava.


Kotao TKAN 1 / TKAN 2 - radijator kraljevo\nKotlovi na biomasu serije TKAN 1 i TKAN 2 razvijeni su sa ciljem da "Radijator Inžinjering" ponudi tržištu kotao koji je po svojim mehaničkim i termičkim osobinama izrazito namenjen biomasi kao gorivu.\nKoristeći uopšteni pojam "Biomsa" naravno da se pre svega misli na pelet, ali treba istaći i mogućnost loženja sa košticama voća (višnja i trešnja) kao i opiljcima iz drvoprerade. Prilikom korišćenja navedenih goriva podrazumeva se automatska kontrola glavnih parametara rada.\nS' druge strane zahtevi tržišta su uvek okrenuti ka što većoj univerzalnosti goriva, tako da je kotlove serije TKAN 1 i TKAN 2 moguće ložiti i sa čvrstim gorivima (drvetom, ugljem...) i tada je loženje ručno. Samo sagorevanje se u ovoj situaciji odvija pod prinudnom promajom ventilatora, tako da su kotlovi serije TKAN 1 i TKAN 2 u ovim uslovima efikasniji nego njegovi prethodnici koji funkcionišu po principu slobodne promaje. Stepen korisnosti na pelet je preko 90%.


Sve publikacije, Civilni lanac komandovanja\nVaša lokacija / Beogradski centar za bezbednosnu politiku / Publikacije / Sve publikacije / Civilni lanac komandovanja /\nPreuzmite: PDF ( 4.56MB )\nModel civilnog komandovanja vojskom u demokratskom društvu počiva na dva vezana a imperativna postulata. Prvi nalaže potpunu, delatnu i voljnu potčinjenost vojske i generalštaba civilnom komandantu. Utoliko je ovaj poslednji, sa stanovišta modela, suveren u donošenju svojih odluka. Svima koji se u komandnom lancu nalaze ispod njega tad jedino preostaje da što pre i što bolje izvrše izdatu komandu. Da bi drugi postulat bio ispunjen, potrebno je da vrhovni komandant svoje odluke donosi na osnovu stručnih procena i predloga generalštaba i njegovog čelnika, jer su oni njegov glavni štabni i operativni organ.\nZa funkcionisanje modela civilnog lanca komandovanja ključna su pet pitanja:\n1) Otkud i čemu komandovanje?\n2) Ko je ko u lancu komandovanja?\n3) Koji to civili komanduju i zašto komanduju vojsci?\n4) Da li je vrhovni komandant svemoćan?\n5) Šta preostaje oficirima?


Članovi Saveta za urbanizam, poslovni prostor i stambena pitanja prihvatili su na današnjoj sednici većinom glasova Predlog rešenja o davanju saglasnosti na Izveštaj o realizaciji godišnjeg Programa poslovanja sa finansijskim izveštajem Javnog komunalnog preduzeća za održavanje stambenih i poslovnih prostora “Stan” Novi Sad za 2017. godinu i uputili ga Skupštini Grada Novog Sada na razmatranje.\nPrema Predlogu rešenja, JKP “Stan” je u 2017. godini ostvario ukupan prihod u iznosu od 353.252.278,00 dinara i ukupan rashod u iznosu od 384.951.067,00 dinara. Preduzeće se ne finansira iz budžetskih sredstava, već posluje u tržišnim uslovima, u stalnoj konkurenciji sa ostalim preduzećima, koje se bave sličnom delatnošću.\nNa osnovu podataka o realizaciji usluga, na dan 31.12.2017. godine 964 skupština zgrada/stambenih zajednica sa 20.239 stanova, poverilo je poslove na održavanju svojih zgrada JKP “Stanu”. U odnosu na 2016. godinu, broj zgrada koje imaju ugovor sa preduzećem je smanjen za 72. U okviru tehničkih poslova organizovana je dežurna služba, koja obezbeđuje dežurstvo svakodnevno 24 časa. Poslednjeg dana 2017. godine u preduzeću je bilo zaposleno 219 radnika. Broj zaposlenih u 2017. godini je smanjen za šest zaposlenih, odnosno za 2,7 odsto, a smanjenje broja zaposlenih nije bitnije promenilo kvalifikacionu strukturu koja je zadovoljavajuća za ovaj tip preduzeća.\nPrihvaćeni Predlog upućen je Skupštini grada na razmatranje.


Partizan ispustio Plzenj – Borba\nFudbaleri Partizana i Viktorije iz Plzenja odigrali su u Beogradu neriješeno 1:1 u prvoj utakmici 1/16 finala Lige Evrope, pred 22.000 gledalaca na stadionu u Humskoj ulici. Domaćin je propustio priliku da u Češkoj ponese znatno povoljniji rezultat koji bi neprikosnoveni lider tamošnjeg prvenstva teško dostigao. Ovako će puleni Miroslava Đukića morati da ponove , odnosno, unaprijede igru koja ih je krasila sinoć do 70. minuta- kada su vodili sa 1:0 i pokušavali da dupliraju prednost pred revanš. Slaba je utjeha Partizanu i njegovim navijačima što su do poslednjeg kvartala odigrali jednu od taktički najzrelijih utakmica u Evropi-čvrsto, sinhronizovano i odgovorno u odbrani, smisleno, tačno, ali i na trenutke nekonkretno u napadu i što su gosti u finišu meča imali pomoć sudija (nedosuđeni ofsajd Krmenčika u situaciji kada je asistirao za pogodak i sumnjivo dosuđeni drugi žuti karton Milanu Mitroviću). Plzenj je u 81. minutu preko Reznika došao do zlatnog gola u gostima i anulirao prednost koju je crno-belima donio Leandre Tavamba 23 minuta ranije.\n– Ostaje žal za primljenim golom, imali smo dvije zrele prilike još u prvom poluvremenu i stvorili više šansi od Viktorije. Ostaje 90 minuta u Plzenju gde ćemo pokušati da pobedimo. U revanš ulazimo bez kalkulacija – izjavio je Đukić na konferenciji za medije.\nIako je njegov tim ostvario željeni rezultat, trener Viktorije Pavel Vrba ističe da će njegovim fudbalerima i u revanšu biti potrebno mnogo snage da prođu Partizan.\nRevanš meč istih rivala na programu je narednog četvrtka na ,,Dosan areni”.\nJokić ušao u istoriju NBA


Kako su radnice i radnici grčkog dnevnog lista Elefterotipija 2011. preuzeli svoje novine - Klasna solidarnost\nRadnice i radnici Elefterotipije, drugog po redu najprodavanijeg dnevng lista u Grčkoj, stupili su u štrajk 22. decembra 2011. jer im je plata kasnila pet meseci. Ovo je jedan u nizu klasnih konflikta koji su nastali nakon što je Grčka vlada 2010. uvela nove mere štednje i tako ugrozila uslove života stotina hiljada radnika širom zemlje.\nKada su radnici Elefterotipije shvatili da gazde žele da objave bankrot i na taj način se zaštite od isplaćivanja preostalih zarada u vrednosti od čak 7 miliona eura, odlučili su da se samoorganizuju. Preko 800 radnica i radnika, od novinarki do čistačica, tehničkog osoblja i stažista je nakon stupanja u štrajk rešilo da će pokrenuti sopstvene novine, samoupravne na principima direktne demokratije pod nazivom Radnici Elefterotipije. Prodajom dnevnog lista, pod sopstvenom upravom, našli su način da skupe sredstva kao podršku štrajku, ali i daju glas radnicima u borbi protiv mera štednje.\nU pokušaju da uguše štrajk, gazde su isključile grejanje u kancelarijama, ugasili su sistem elektronske publikacije i zaključali zgradu kako bi sprečili radnike da koriste svoje prostorije. Uprkos tome, prvo izdanje dnevnog lista pod radničkom samoupravom našlo se na kioscima 15. februara 2012. i prodajom premašilo sve druge novine u zemlji.\nKako bi koordinisali štrajk, radnici su organizovali redovne masovne zborove sa više stotina učesnika, na kojima su osim donošenja odluka o daljim koracima borbe, diskutovali i o politici. Prilikom intervjua kada su ga pitali šta je naučio učešćem u samoupravnim novinama, jedan radnik je izjavio: ,,Radnici su sposobni da sve odluke donesu sami. Dokazali smo da možemo voditi novine bez šefova, na demokratski način. Ovo je za nas novo iskustvo, do sad je bila praksa da se glasa svake dve godine za vođstvo sindikata koje bi donosilo odluke u naše ime. Sada smo videli da te odluke možemo doneti sami i zajedno odlučivati o uslovima rada i svim daljim koracima.”\nSlika preuzeta sa: https://www.collecteurs.com/interview/workers-of-eleftherotypia-a-self-published-newspaper


Strogo povjerljivo zašto Georgiev ne može u Crnu Goru, ulaz mu nije zabranjen na deset godina | indeksonline.me\nHome Vijesti Strogo povjerljivo zašto Georgiev ne može u Crnu Goru, ulaz mu nije...\nUprava policije je donijela rješenje o zabrani ulaska u Crnu Goru za Vladu Georgijevu, ali ne na 10 godina, kao što je navedeno u saopštenju advokatske kancelarije Tomanović, koja zastupa pjevača. Konkretno obrazloženje razloga koji predstavljaju rizik po unutrašnju bezbjednost Crne Gore, su podaci označeni stepenom tajnosti i ne mogu biti prezentovani stranci u rješenju o zabrani ulaska u Crnu Goru, saopšteno je danas iz Uprave policije.\nNa rješenju se samo navodi da se Georgijevu zabranjuje ulazak, a kako je nosilac lične karte sa rokom važenja do 14. maja 2030. godine, njegovi pravni zastupnici su ovaj datum protumačili kao rok važenja zabrane ulaska u Crnu Goru, što nije tačno, pojasnili su iz policije.\n“Prilikom redovnih graničnih provjera na graničnom prelazu Sitnica, 27. avgusta oko 13.30 časova od strane službenika Stanice granične policije Herceg Novi, na ulazu u Crnu Goru, kontrolisan je V.G. (44), državljanin Republike Srbije. Prilikom graničnih provjera ustanovljeno je da ovom licu važi mjera zabrana ulaska u Crnu Goru. Uvidom u elektronske evidencije koje vodi Uprava policije Crne Gore, utvrđeno je da postoje razlozi nacionalne odnosno unutrašnje bezbjednosti ili javnog zdravlja, čime su bili ispunjeni uslovi da se ovom licu, na graničnom prelazu Sitnica, ne dozvoli ulaz u Crnu Goru”, pojašnjavaju u policiji.\nShodno Zakonu o strancima, službenici granične policije Herceg Novi su postupili po ovoj mjeri i uručili mu Rješenje o zabrani ulaska u Crnu Goru.\nKako dodaju u policiji, kasnije je advokatska kancelarija Tomanović podnijela žalbu na ovo rješenje.\n“Ministarstvo unutrašnjih poslova, postupajući po ovoj žalbi je poništila rješenje Uprave policije i Sektoru granične policije predmet vratila na ponovni postupak i odlučivanje. Sektor granične policije je 21. oktobra dopisom upoznao Sektor kriminalističke policije o drugostepenom rješenju Ministarstva unutrašnjih poslova koje je donijeto po žalbi V.G., ukazano je na nedostatak prvostepenog rješenja u kojem se ne navode razlozi zabranjivanja ulaska ovog lica u Crnu Goru, te se za ponovni postupak i odlučivanje obavezuje Sektor granične policije”, navode u policji.\nOd Sektora kriminalističke policije tražili su povratne informacije o razlozima eventualne prijetnje po unutrašnju bezbjednost, dodaje se u saopštenju, kako bi bio pokrenut ponovni postupak sa potpunijim podacima.\n“Sektor granične poilicije je pokrenuo ponovni postupak i shodno Zakonu o strancima 2. novembra donio rješenje kojim Georgievu zabranjuje ulazak u Crnu Goru, ali nije određeno na koji vremenski period. Konkretno obrazloženje razloga koji predstavljaju rizik po unutrašnju bezbjednost Crne Gore, su podaci označeni stepenom tajnosti i ne mogu biti prezentovani stranci u rješenju o zabrani ulaska u Crnu Goru”, pojašnjavaju u policiji.\nSektor granične policije je 5. novembra Ministarstvu vanjskih poslova, Generalnom direktoratu za konzularne poslove i dijasporu, dostavio drugostepeno rješenje Ministarstva unutrašnjih poslova, koje je donijeto po žalbi, kao i novo rješenje o zabrani ulaska koju je donijela Uprave policije Crne Gore, sa molbom da izvrši uručenje navedenih rješenja preko Ambasade Crne Gore u Beogradu.


Deutsche Banka greškom napravila transakciju od 28 milijardi evra | PC Press\nDeutsche Banka greškom napravila transakciju od 28 milijardi evra\n23. april 2018. 27. april 2018. Darko Topalović\nPredstavnici Deutsche Banke, najveće banke i kreditora u Nemačkoj, priznali su da je tokom rutinske operacije greškom došlo do prenosa čak 28 milijardi evra sa računa banke na račun klirinške kuće Eurex u vlasništvu Deutsche Börsea (Nemačke berze). U pitanju je iznos veći od njene tržišne kapitalizacije, a javnost je o tome obaveštena tek mesec dana nakon što se to dogodilo.\nIz banke su poručili da je incident brzo rešen i da nije prouzrokovana nikakva šteta. Iako se greške u računovodstvu često dešavaju, ovaj slučaj pokazuje da u Deutsche Banci imaju problema sa informacionom tehnologijom i kontrolnim procesima unutar banke. Nedavno smenjeni izvršni direktor John Cryan trebalo je da radi na rešavanju ovih problema. Njegov zadatak je bio i da izvrši restrukturiranje banke i da počistiti toksičnu ostavštinu sličnih pokušaja iz razdoblja pre finansijske krize, ne bi li banka mogla da se bori sa globalnim divovima u segmentu investicionog bankarstva.\nDeutsche Banka ni nakon smene izvršnog direktora ne posluje profitabilno, a cena njenih deonica potonula je u protekle dve godine više od 50 odsto, od čega 30 odsto samo u ovoj godini. Bankine interne probleme potvrđuje i prošlonedeljna najava odlaska šefice odeljenja za IT infrastrukturu Kim Hammonds, koja je u više navrata nazvala Deutsche Banku “najdisfunkcionalnijom kompanijom” u svojoj karijeri.\nPročitajte i: Google odustaje od planova za bankovne račune\nPodsetimo, odnedavno je na čelu banke Christian Sewing, koji je dosad vodio sektor poslovanja sa građanima. Na njegovom predstavljanju je istaknuto da se on u 25 godina rada u DB-u dokazao kao snažan i disciplinovan lider. Sewingu su se tad obradovali i deoničari i investitori banke, smatrajući da je napokon završilo razdoblje nesigurnosti oko pitanja vođstva ove jake institucije, ali i prekid sa uzastopnim gubicima.\nTagovi: banke, Christian Sewing, Deutsche Banka, greška, investiciono bankarstvo, John Cryan, transakcija\n← MMF pooštrava praćenje korupcije širom sveta\nSimbioza čoveka i mašine →


Obama: Novi dijalog sa Islamskim svijetom\nAmerički predsjednik Barack Obama održao je na sveučilištu u Kairu, po mnogim ocjenama povijesni govor,kojim započinje novi dijalog između Sjedinjenih država i Islamskog svijeta. Također je govorio o bliskoistočnom mirovnom procesu, Iranu, ratovima u Afganistanu i Iraku i nasilnoj borbi koju vodi Al-Qaida. Pozvao je Izraelce i Palestince da poštuju njihove medjunarodne obaveze. Rekao je da su američke veze sa Izraelom neraskidive, ali je takodjer istaknuo da je palestinska situacija nepodnošljiva."Hamas mora okončati nasilje, priznati prethodne dogovore i priznati pravo Izraela da postoji". Obama je naglasio da će se SAD nastaviti truditi da se formira Palestinska država. Govoreći o Iranu on je pozvao tu zemlju da radi zajedno sa SAD kako bi krenula prema napretku, ali je upozorio da se o pitanju nuklearnog naoružanja ne može pregovarati. Ponovio je da vlade u svijetu trebaju "odražavati volju naroda" ali je dodao da "nijedna nacija ne treba i ne može nametati neki sistem vladavine drugoj".


"Zmajevi" na Letoniju i Grčku bez Nemanje Gordića\n13. Feb 2020 1265\nKošarkarška reprezentacija BiH na početku kvalifikacija za Evrobasket 2021. godine ući će oslabljena obzirom da će utakmice protiv Letonije odnsno Grčke propustiti Nemanja Gordić, koji je trebao biti oslonac u igri "zmajeva".\n- Za tačno tri dana počinje zakazano okupljanje seniorske košarkaške reprezentacije BiH za prvi kvalifikacijski period. Kao što smo vas ranije informisali, očekuju nas utakmice protiv reprezentacija Latvije i Grčke, te s tim u vezi želimo upoznati javnost o nastupu za reprezentaciju našeg igrača Nemanje Gordića. Nemanja Gordić, igrač KK ''Partizan'' – Beograd i reprezentativac BiH, na utakmici EuroCupa protiv Vrtusa iz Bolonje, doživio je ozbiljnu povredu skočnog zgloba. Iako smo svi očekivali pozitivne vijesti iz KK "Partizan", i da će svi preduzeti terapijski tretmani dati željeni rezultat brzog oporavka Nemanje Gordića, ipak nećemo moći računati na učešće našeg reprezentativca na narednim kvalifikacijskim utakmicama - saopšteno je iz Košarkaškog saveza BiH.\nU Savezu dodaju da Gordiću žele uspješan oporavak i da se što prije vrati na košarkaški teren u pravoj formi.\n- Želimo vas informisati da reprezentativcu Ajdinu Penavi, BC Kirolbet Baskonia Vitoria- Gasteiz nije dozvolio dolazak na okupljanje košarkaške reprezentacije BiH, te je selektor Vedran Bosnić pozvao reprezentativca Ismeta Sejfića, igrača KK ''Sutjeska Nikšić'', kao i njegovog klupskog kolegu, reprezentativca Draška Kneževića, umjesto Nemanje Gordića - navodi se u sapoštenju.\nČestitamo: Denis Folvarek osvojio dvije srebrne medalje\nORK „Sava“ počeo sa treninzima na otvorenom\nBrodski rukometaši počeli pripreme za predstojeću sezonu


minimalac Archives - PPmedia\nDanas će biti isplaćen poslednji minimalac u iznosu od po 18.000 dinara. Кako je ranije za Tanjug izjavio ministar finansija Siniša Mali, po 18.000 dinara će dobiti nešto više od milion radnika zaposlenih u 235.000 preduzeća koja koriste pomoć države za ublažavanje negativnih posledice krize izazvane koronavirusom. Tanjug\nadminpp033 Нема коментара 8 септембра, 2020 8:27 am\nadminpp033 1 коментар 6 августа, 2020 8:23 am\nDrugi minimalac privrednicima i zaposlenima biće isplaćen prve nedelje juna, a treći prve nedelje jula, izjavio je ministar finansija Siniša Mali. Podseća da je Vlada Srbije prvi minimalac za 1.052.000 radnika u 232.000 preduzeća isplatila 7. maja. “Pozivam privrednike da se zadrže u tom programu. Sledeća isplata je prve nedelje juna, i onda očekujemo još […]\nadminpp033 Нема коментара 23 маја, 2020 7:25 am\nIsplata minimalca kao mera pomoći države preduzećima kreće 7. maja, rekao je predsednik Aleksandar Vučić. – Imam ekskluzivne vesti, dobre vesti za građane, a to je da 7. maja počinje isplata minimalca za pomoć preduzećima – naveo je on.On je, gostujući na RTS rekao da država već prve nedelje maja kreće sa isplatom pomoći u […]\nadminpp033 Нема коментара 30 априла, 2020 7:22 am


Razvoj projekta RHE „Bistrica“ | Stakleno Zvono\n» energija » elektroprivreda, hidroelektrane\t» Razvoj projekta RHE „Bistrica“\tRazvoj projekta RHE „Bistrica“\n„Elektroprivreda Srbije“ i konzorcijum, koji čine kanadska korporacija „Lavalin“ i kineska kompanija „Čajna nuklear pauer inženjering“, potpisali su 27 marta Memorandum o razumevanju za razvoj projekta reverzibilne hidroelektrane „Bistrica“.\nMemorandum su potpisali Dragomir Marković, generalni direktor EPS-a, Žan Fransoa Bakl, potpredsednik u direkciji za hidroelektrane i elektroenergetski sistem kanadskog „Lavalina“ i Žang Kibo, zamenik generalnog direktora i finansijski direktor kineske kompanije „Čajna nuklear pauer inženjering“.\nDokument podrazumeva saradnju na pripremi predloga za izradu sveobuhvatne studije opravdanosti i studije uticaja na životnu sredinu koja ispunjava zahteve i standarde međunarodnih finansijskih institucija za finansiranje projekta RHE „Bistrica“, snage 680 megavata. Memorandum predviđa i izradu finansijskog plana koji će predložiti održive i konkurentne finansijske opcije i naknadno razviti i omogućiti finansiranje sa institucijama iz Kanade, Kine i drugih zemalja. EPS je u obavezi da pruži svu pomoć u organizovanju posete konzorcijuma lokaciji i pružanju neophodnih informacija kako bi se konzorcijum pripremio i uradio predlog za studiju opravdanosti za RHE „Bistrica“.\nZa ovaj projekat postoji veliko interesovanje mnogih kompanija u svetu i neke već rade svoje studije. Ovaj Memorandum ne ograničava EPS da radi i sa drugim stranama i potencijalnim investitorima, niti da raspiše tender za izvođača i investitora.\nKanadska kompanija „Lavalin“ je renomirani svetski lider u inženjeringu i izradi hidroenergetskih projekata i uspešno je izradio brojne velike hidroenergetske projekte kako u Kanadi, tako i u svetu. „Čajna nuklear pauer inženjering“ je izvođač radova koji ima vodeću ulogu u projektovanju, nabavci, izgradnji, puštanju u rad i startovanju nuklearnih elektrana u Kini i namerava da zaključi međunarodne ugovore u oblasti inženjeringa i nadzora izgradnje hidroenergetskih projekata.\nSektor EPS-a za odnose s javnošću\n« LETNJA ŠKOLA ODRŽIVOG RAZVOJA U SRBIJI\nIskorenjivanje klasične kuge svinja i besnila u zemlji »


Direktni prenosi mečeva 7.kola Prve lige Srbije\nPred nama su mečevi 7.kola Prve lige Srbije u takmičarskoj sezoni 2018/19, a na programu su od petka do ponedeljka. Ovoga puta bićete u prilici da pratite jedan direktan televizijski prenos, meča Metalac – Teleoptik.\nMETALAC – TELEOPTIK (ponedeljak 17.septembar, 18:00 časova, TV Arena sport 3)\nPoslednji meč 7.kola Prve lige Srbije igra se u Gornjem Milanovcu gde domaći Metalac dočekuje ekipu zemunskog Teleoptika. Milanovčani su na startu sezone zabeležili samo jednu pobedu, uz čak četiri remija i jedan poraz, pa sa 7 bodova na svom kontu trenutno zauzimaju 8.mesto na tabeli. Gosti su aktuelnu sezonu započeli samo jednom pobedom, uz dva remija i tri poraza, pa sa 5 bodova na svom kontu trenutno zauzimaju 13.mesto na tabeli. Obezbeđen je direktan televizijski prenos ovog susreta na trećem programu TV Arena sport, sa početkom u 18:00 časova.


SVETOPAVLJE: SPASIMO SRPSKI JEZIK: Srpsko društvo za savremenu lingvistiku traži ukidanje ćirilice\nUgledno Srpsko društvo za savremenu lingvistiku koju predvodi uvaženi lingvista Milorad Kovačević i koje se više puta istaklo u svom pregalačkom radu za borbu za srpski jezik (pamtimo ih po štrajku glađu zbog nepravilne upotrebe glagola trebati i po uništavanju objekata koji u nazivu sadrže pravopisne greške), ovaj put se oglasilo na konferenciji za štampu saopštenjem koje sadrži predlog o ukidanju srpske ćirilice.\nU ovom saopštenju se ističe da je ćirilica zastarelo i teško upotrebljivo pismo u današnjoj eri modernih i brzih komunikacija, da je proizvod srpskog nacionalizma i šovinizma, da njeni propovedači podsećaju na fašističku huntu i da je ćirilica u suštini pismo modernog pravoslavnog fundamelističkog nacizma koji iz dana u dan uzima sve više maha.\n„Sve većim širenjem ćirilice i pokušajem državnog vrha da se uvede kažnjavanje onih koji se služe modernom latinicom kojom se koristi sav civilizovani svet, i koje je oficijelno pismo mirovnjačke organizacije NATO, kao i ostalih humanitarnih organizacija kao što su Crveni krst i Savet bezbednosti, zapravo se radi na širenju velikosrpskih hegemonističkih ideja.”, ističe se u saopštenju.\nDr Aleksandra Belčević, potpredsednica Društva, ujedno i pijarka Udruge za borbu protiv funkcionalne nepismenosti, više puta nagrađivana za dostignuća u promicanju borbe za prava insekata i ameba, napomenula je da se radi o umerenom predlogu koji će osuditi nacionalisti, što će biti najbolji znak da je predlog na dobrom putu. Ona je takođe dodala da iza ovog Društva ne stoji nijedna vladina organizacija, niti ijedna organizacija iz inostranstva koja finansira ovu kampanju. Radi se samo o pokušaju da se Srbija napokon prizove realnosti i da se prihvate stvari na terenu.\n„Osvrnite se malo oko sebe”, rekla je „Skoro svi natpisi na ulicama glavnog grada Srbije ispisani su latinicom, čak i tabloidne novine koje se vode velikosrpskim šovinizmom izlaze latinicom. Ćirilicu možemo videti samo u oglašavanju patriotskih i zaostalih političkih snaga koje pripadaju prošlosti. Slično kao i u slučaju Kosova, prizovimo se realnosti, jer je proterivanje ćirilice jedini način za evropske integracije i da se najzad približimo Evropskoj uniji velikim koracima, tom divnom i poštenom savezu koji opstaje isključivo na vrednostima moderne civilizacije”.\nNa kraju konferencije za štampu, novinari i ljubitelji ove organizacije počašćeni su domaćim šampitama, danskim trešnjama, burgundskom tortiljom sa čipkom, kao i breskvama od lososa.\nОбјавио Pavle Ćosić у 06:26


Baltičke zemlje traže dodatne snage NATO, Danska jača prisustvo na Baltiku | EurActiv Serbia\nDanska namerava da pojača svoje vojno prisustvo u regionu Baltika kako bi poslala signal u jeku ekslacije napetosti sa Rusijom. Istovremeno, baltičke države pregovaraju sa saveznicima iz NATO o jačanju vojnih kapaciteta alijanse na njihovim teritorijama.\nDanska vlada je posle konsultacija sa članovima spoljnopolitičkog odbora parlamenta odlučila da u region Baltika uputi fregatu Peter Vilemos, četiri lovačka aviona F-16 i ukupno 230 vojnika.\nAvioni će u januaru stići u Litvaniju, gde će biti stavljeni pod komandu NATO. Fregata će služiti za patroliranje na Baltiku. I avioni i brod će u regionu ostati najmanje tri meseca.\n"To šalje snažan signal da i Danska nosi deo odgovornosti za kolektivnu bezbednost alijanse. MI smo zajedno sa NATO spremni za konstruktivni dijalog sa Rusijom, kako bi se našlo diplomatsko rešenje, ali moramo da preduzmemo i mere opreza", prenelo je minstarstvo odbrane izjavu šefa danske diplomatije Jepea Kofoda.\nDansko ministarstvo odbrane već je ranije baltički region opisalo kao dansko predvorje, i ocenilo da on predstavlja jedan od najvećih izazova za bezbednost zemlje. U Estoniji je u okviru snaga NATO već stacionirano 200 danskih vojnika.\nBaltičke države, Litvanija, Letonija i Estonija, vode pregovore sa NATO da se dodatno pojačaju snage alijanse na njihovom tlu, potvrdila je 13. januara za Rojters estonska premijerka Kaja Kalas.\nTri države, deo negadašnjeg Sovjetskog saveza, od 2004. su članice NATO i već dugo traže od alijanse jači angažman na njihovom tlu.\n"Naravno, razgovaramo sa saveznicima da pojačaju svoje prisustvo kako bi delovale odvraćajuće. Ako pogledate mapu, baltičke države su kao enklava NATO i zato imamo svoja strahovanja", rekla je Kalas.\nOna je rekla da zapad vodi konstruktivne pregovore sa Moskvom, ali i da treba da stavi Rusiji do znanja da će ako izazove eskalaciju tenzija sa Ukrajinom, platiti visoku cenu u vidu ekonomskih sankcija.\nRusija zahteva od NATO da obustavi jačanje vojnih snaga na teritoriji njenih suseda i širenje na istok. Moskva je 12. januara članicama NATO ponovo na sastanku Saveta NATO-Rusija u Briselu predočila kakve bezbednosne garancije od njih očekuje.\nMoskva negira bilo kakve agresivne namere prema Ukrajini, navodeći da ima suvereno pravo da vojsku na svojoj teritoriji raspoređuje kako hoće.\nGeneralni sekretar NATO Jens Stoltenberg rekao je posle gotovo petočasnvnog sastanka da između dve strane ostaju duboka neslaganja koja će biti teško premostiti.\n"Samo su Ukrajina i 30 saveznica ti koji mogu da odluče kada će Ukrajina postati članica NATO. Niko drugi, a Rusija naravno nema pravo veta", ponovio je Stoltenberg.\nStoltenberg je rekao i da će mogućnost pojačanja alijanse na teritorijama istočnih saveznika biti ozbiljno razmotrena, a da bi eventualna agresija Rusije na Ukrajinu samo ubrzala odluku.\nNeimenovani diplomata NATO rekao je da bi pitanje jačanja vojnih snaga na Baltiku moglo da bude razmotreno već na sastanku ministara odbrane alijanse sredinom februara.\nJedinice NATO upućene su u Litvaniju, Letoniju, Estoniju i Poljsku posle ruske aneksije Krima 2014. i u tim zemljama se nalazi po oko 1.000 vojnika NATO.


Na sutrašnjem sastanku državnog vrha treba konačno da preciziramo šta mi hoćemo na Kosmetu\nBEOGRAD - Na sastanku državnog vrha, koji bi u organizaciji Nebojše Čovića, trebalo da se održi sutra, očekujem da donesemo nekoliko zajedničkih stavova, koji bi konačno precizirali šta mi hoćemo na Kosmetu, jer smo dosad uvek isticali samo šta nećemo, kaže za Glas Branko Radujko, savetnik predsednika Srbije Borisa Tadića za pitanja Kosova i Metohije. On je dodao da ne bi da koristi "velike reči, kao što su jedinstvo i neka strategija, ali da očekuje da vrh države izađe sa nekoliko ključnih stavova" i naveo da bi sastanku trebalo da prisustvuju Svetozar Marović, Boris Tadić, Vojislav Koštunica, Vuk Drašković i Nebojša Čović.\n- Stavove moramo da imamo, jer smo svesni da nas uskoro očekuju pregovori o statusu i mi za taj dijalog moramo biti spremni. Inače, veoma je dobro i da su mišljenja predsednika Tadića i premijera Koštunice oko Kosmeta sada veoma bliska i to je dobar znak, jer će se sada u ceo posao najozbiljnije uključiti i vlada, kaže Radujko.\nNa pitanje, šta se promenilo otkad je Haradinaj otišao u Hag i da li to nagoveštava konačni početak dijaloga Beograda i Prištine, naš sagovornik kaže: "Mi i sada imamo dijalog u nekoliko segmenata, kao što su oni oko struje ili nestalih lica, a što se tiče političkog, to ne zavisi od nas i mislim da je glavna prepreka Soren Jesen Petersen, šef Unmika".\nRadujko objašnjava da prosto upada u oči da Petersen radi jedino na tome da se ništa ne menja i da sada traži da na Haradinajevo mesto dođe njegov zamenik.\n- Čovek je očigledno opsednut Hardinajem i jasno je da njemu dijalog uopšte ne odgovara. Setite se samo kada je predsednik Tadić pozvao naše ljude da izaBđu na kosovske izbore i kada su to zdušno podržali i Brisel i Vašington, Petersen je bio protiv toga. Ovako, ne ostaje nam ništa drugo nego da stavove države iznosimo u centrima svetske moći i na taj način branimo naše interese, navodi Radujko.\nNa pitanje šta se događa sa srpskim kokusom u američkom Kongresu o kojem se u poslednje vreme gotovo ništa ne čuje, Tadićev savetnik kaže da je tako samo naizgled.\n- Oni i te kako rade za naše interese i već dva puta su sprečili donošenje kongresne rezolucije o nezavisnosti. Takođe, uveren sam da je neće ni biti i da će konačnu reč o statusu doneti Kontakt grupa i sa tim dokumentom izaći na Savet bezbednosti Ujedinjenih nacija, zaključio je Radujko.


20:45 Torino FC - FC Südtirol (broj golova Torina 2.5) V @ 2.10 (2:0)\nI treća moja analiza za danas jeste utakmica 1/16-finala italijanskog Coppa Italia u kojoj će se sastati Torino FC i FC Südtirol, sa početkom u 20:45h na stadionu Olimpico di Torino (Torino), a sudac će biti Daniele Minelli. Ekipa Torina trenutno se nalazi na 6. poziciji Serie A sa 21 osvojenim bodom iz 14 utakmica, uz gol razliku 19:16. U posljednjih pet utakmica zabilježili su dvije pobjede, dva remija i jedan poraz. Posljednju utakmicu igrali su u 14.kolu domaćeg prvenstva kod kuće protiv Genoe, a pobijedili su sa 2:1.\nS druge strane njihov današnji protivnik, ekipa FC Südtirola trenutno se nalazi na 9. poziciji Serie C - Grupa B sa 19 osvojenih bodova iz 14 utakmica, uz gol razliku 13:10. U posljednjih pet utakmica zabilježili su jednu pobjedu, dva remija i dva poraza. Posljednju utakmicu igrali su u 14.kolu domaćeg prvenstva kod kuće protiv Pordenonea, a remizirali su sa 1:1.\nDo sada nisu odigrali niti jednu međusobnu utakmicu, tako da će im ovo biti prva.\nOvdje sam se odlučio na tip da Torino postiže više od 2.5 gola, a koeficijent za ovaj tip je 2.10. Razlog zbog kojeg sam se odlučio na ovaj tip jeste taj što je Torino daleko kvalitetnija ekipa od Südtirola, a to najbolje pokazuje rang takmičenja u kojem se trenutno nalaze, a i pored toga Torino je ovdje domaćin. Iako Südtirol u ovaj meč ulazi nešto odmornija, Torino ima dosta širu i kvalitetniju klupu i svakako da su u ovom meču važe za velikog favorita. Bikovi su prošle sezone došli do četvrt-finala gdje su ispali od gradskog rivala Juventusa sa 2:0, a u 1/32-finalu su dobili Trapani sa 7:1, u 1/16-finala Carpi sa 2:0 i 1/8-finala Romu sa 1:2, danas opet imaju priliku da se plasiraju u 1/8-finala gdje ih čeka Fiorentina, gdje će imati podjednake šanse za prolaz. A ove sezone su igrali samo jedna meč do sada u Coppa Italia, i to onaj sa drugoligašem Cosenzom, gdje su slavili sa velikih 4:0. S druge strane Südtirol je ove sezone prešo velik put do 1/16-finala, a na tom putu dobili su Albalongu, Veneziju, i Frosinone od toga jednu utakmicu kod kuće i dvije u gostima, i svakako da se na ovom gostovanju u Torinu neće predati, ali po meni Torino je za njih ipak prevelik zalogaj i neće imati neke šanse za prolazak dalje. Tako da ovdje je realno za očekivati sigurnu pobjedu domaćina, a koeficijent na domaćina je 1.22, što je presigurno ali ja sam se odlučio za nešto rizičniji tip, jer po meni Torino ovdje postiže minimalno 3 gola. Sigurno da su nešto naučili iz utakmice Sassuolo - Catania, gdje je Sassuolo ušao u meč sa dosta rezervista i umalo da ostanu bez 1/8-finala, pa će Torino ovdje uči u meč sa kvalitetnim sastavom, i što prije riješiti meč.


October 14, 2020 April 23, 2021 adminR\nWorldwide Flight Services (WFS), najveći svetski prevoznik iz oblasti teretnog vazdušnog transporta, pokrenuo je projekat Coldstream, kako bi koordinirao svoju akciju, odnosno odgovor, na predviđeni globalni transport nekih 16 milijardi doza COVID-19 vakcine, koji bi trebalo da započne krajem 2020. i nastavi se do 2021. odnosno do 2022. godine.\nPrema Međunarodnom udruženju vazdušnog transporta (IATA), industrija očekuje da će ovo biti najveći avionski prevoz jedne robe ikada, koji zahteva ekvivalentan kapacitet od 8.000 747 aviona.\nNa čelu sa vođom radne grupe, Mikeom Duffyem, WFS EVP Innovation, i podrškom starijih operativnih, komercijalnih i komunikacijskih stručnjaka širom WFS-ove globalne mreže, Projekat Coldstream blisko sarađuje sa avio kompanijama, špediterima i dobavljačima logistike, vladinim agencijama i industrijskim organizacijama kao što je Pharma.Aero i International Air Cargo Association (TIACA), kako bi bili potpuno jasni razumevanje temperature i zahtevi za rukovanjem. Grupa će biti odgovorna za razvoj vlastitih rešenja, obezbeđivanje spremnosti za rukovanje farmaceutskim proizvodima WFS-a, osmišljavanje planova za dodatne kapacitete po potrebi i blisku saradnju sa klijentima avio-kompanije WFS-a.\nWFS trenutno sprovodi operacije u 12 namenskih farmaceutskih ustanova u Amsterdamu, Barseloni, Briselu, Kejptaunu, Kopenhagenu, Frankfurtu, Johanesburgu, Londonu, Madridu, Majamiju, Njujorku JFK, i njegovom najsavremenijem Farmaceutskom centru u Parizu CDG . Svi ovi objekti su ili IATA CEIV ili Good Distribution Practice (GDP) sertifikovani ili usklađeni.\nMike Duffy je izjavio sledeće: „Svet čeka vakcinu protiv COVID-a da spasi živote i podrži ekonomski oporavak. Očekuje se da će se preko polovine globalnih doza vakcina transportovati vazdušnim teretom zbog brzine i pouzdanosti, diktirane globalnom potražnjom i odsustvom lokalnih proizvodnih pogona u nekim zemljama. Deo smo industrijskog rešenja koje mapira gde se proizvode vakcine kako bi se osigurali brzi globalni tokovi trgovine vakcinama. Koristićemo sve mogućnosti koje imamo da bismo pružili i podržali dosledno i pouzdano rešenje za rukovanje od početka do kraja. “\nOčekuje se da će transport COVID vakcina započeti do kraja 2020. godine, dostići vrhunac u drugoj polovini 2021. godine i nastaviti se do 2022. godine. Zemlje i trgovinski blokovi već su naručili preko 5 milijardi doza i već se za oko 65.000 tona vakcine predviđa da će biti potreban vazdušni teretni transport, plus pomoćni hardver i lična zaštitna oprema, koji će biti potrebni za njegovo upravljanje.\nPrema Svetskoj zdravstvenoj organizaciji (WHO), oko 140 vakcina protiv COVID-19 u svetu je u početnoj fazi razvoja, a oko dva tuceta je testirano na ljudima u kliničkim ispitivanjima. U skladu sa potražnjom, WFS će takođe obezbediti spremnost ostalih ključnih stanica u svojoj mreži koja obuhvata 175 aerodroma u 20 zemalja Evrope, Amerike, Azije i Pacifika i Afrike.\nHHLA širi posao na Jadran


Predsednik Albanije otkazao lokalne izbore zbog tenzija u društvu\nDemonstrant baca baklju ka pripadnicima albanske policije, na antivladinim demonstracijama u Tirani, Albanija, 8. juna 2019.\nPredsednik Albanije u subotu je otkazao dolazeće lokalne izbore, navodeći neophodnost da se smanji politička tenzija u zemlji.\nPredsednik Ilir Meta rekao je da je delao zato što "aktuelne okolnosti ne obezbeđuju neophodne uslove za prave, demokratske, reprezentativne i sveobuhvatne izbore" na kraju meseca. Predsednik je rekao da će proglasiti svoju odluku u ponedeljak.\nHiljade Albanaca koji podržavaju političku opoziciju okupilo se na antivladinim protestima u subotu. Opozicione partije planiraju da bojkotuju lokalne izbore i zapretile su da će sprečiti da se oni održe.\nNaveče, dim od suzavca i baklji dizao se nad ulicama Tirane. Neki demonstranti bacali su baklje, vatromet i "Molotovljeve koktele" na policajce ispred zgrade parlamenta. Policija je odgovorila suzavcem i vodenim topovima.\nLulzim Baša, lider najjače opozicione Demokratske stranke, stoji u pozadini pozdravljajući simbolom pobede tokom antivladinih protesta u Tirani, Albanija, 8. juna 2019.\n`"Ova unija (građana) proglasila je poništenje izbora 30 juna", rekao je Lulzim Baša, lider opozicione Demokratske stranke obećavajući da će se borba nastaviti.\nGovoreći na predizbornom mitingu, premijer Edi Rama rekao je da je Metina odluka pogrešna, insistirajući da se lokalni izbori održe po planu, kako bi se sprečilo da političko "ucenjivanje" bude korišćeno za primoravanje na raspisivanje prevremenih parlamentarnih izbora.\nAlbanska opozicija, predvođena partijom desnog centra, Demokratskom strankom, optužuje levičarsku vladu za veze sa organizovanim kriminalom i izbornim manipulacijama. Opozicioni lideri zahtevaju ostavku Edija Rame, imenovanje prelaznog kabineta i i određivanje dana za prevremene izbore na svim nivoima.\nDemonstranti hodaju pored albanskog policajca u opremi za razbijanje demonstracija, tokom antivladinog protesta u Tirani, Albanija, 8. juna 2019.\nOpozicioni zakonodavci takođe su ustupili svoja mesta u parlamentu, u kom vlada drži lagodnu većinu.\nVlada negira optužbe i tvrdi da su protesti, koje organizuje opozicija i koji su započeli u februaru, narušili ugled zemlje pred odluku Evropske unije koja ovog meseca treba da odluči da li započinje pregovore o primanju Albanije u punopravno članstvo.\nSjedinejne Drave i Evrpska unija zahtevali su od demonstranata da se uzdržavaju od nasila i da uđu u dijalog sa predstavnicima vlade, kako bi se rešila politička kriza.\nU intervjuu za privatnu TV stanicu "Top čenel", zamenik pomoćnika državnog sekretara Metju Palmer upozorio je opozicione lidere da "ukoliko bude nasilja u budućim protestima, mi ćemo njih smatrati odgovornima".


By Daniel Stroe / Објављено на: September 18, 2020\nMinistar finansija Rumunije, Florin Citu, pozivajući se na amandmane na predlog zakona za korekciju budžeta, koji su podneseni nadležnim odborima Parlamenta i Senata, naglasio je da nije preterivao u ranijoj izjavi, kada je opisao je PSD kao „zdravstveni rizik za Rumuniju“.\n„PSD je glasao za povećanje budžetskog deficita na 15% u 2020. godini (u vezi sa povećanjem penzija) i istovremeno za smanjenje dozvoljene (maksimalne) stope pozajmice za četiri procentna poena“, rekao je Citu novinarima, pojašnjavajući da su dva bivša ministra su takođe glasali za mere.\n„PSD mora nestati; današnje glasanje u Parlamentu je najjasniji dokaz da neće mirovati dok ne raznese Rumuniju. Nećemo dozvoliti da se to dogodi“, dodao je on.\nParlamentarni i Senatski odbori za budžet odobrili su juče na zajedničkoj sednici, sa amandmanima, predlog zakona o korekciji budžeta za 2020. godinu. Amandmanom se poništava povećanje penzija za 14% koje je predložila vlada, čime se obnavlja onih 40% koje je PSD promovisao. Istovremeno, drugim amandmanom, odbori predlažu smanjenje maksimalne kreditne stope za četiri boda.\nPredsednik Klaus Iohannis, premijer Ludovic Orban i opozicione stranke oštro su reagovali, rekavši da su ove promene uzdrmale ekonomiju zemlje.\nOdgovarajući, predsednik PSD-a Marcel Ciolacu rekao je da bi se „Iohanisova tuga za Parlamentom pomerila, da zakone za koje tražimo da se poštuju nije već ratifikovao predsednik“.\nStranka USR podsetila je da „posebne penzije još uvek nisu ukinute zbog „političkih“ igara starih partija, koje su prosto zavaravale Rumune neustavnim računima. “Čekamo pozitivnu odluku Ustavnog suda 30. septembra u vezi sa oporezivanjem posebnih penzija”, rekao je USR u saopštenju. / Ibna


Seferi: Region je spreman za pomirenje, ali ne i političari - Kosovo Online\nPolitičar Visar Imeri istakao je da može biti sličnosti ako se gledaju određena dešavanja, bombardovanje kuća, proterivanje ljudi sa određenih teritorija, ali naglašava da se paralele vuku u odnosu na ono što određenoj političkoj strani odgovara.\n"Takve paralele se koriste u različitim pozicijama različitih lidera", istakao je Imeri.\nNovinar Idro Seferi naglasio je tokom debate da je narativ kada se radi o ratu u Ukrajini i na Kosovu sličan, a da podrazumeva "napad na istinu", što pritom "omogućava da se nastavi status kvo i da se ne dođe do nekih rešenja".\nSeferi je istakao da je region spreman za pomirenje, ali "ne i političari" i dodao i da bi političari u Srbiji koji bi doveli do pomirenja između naroda i priznavanja prošlosti, bili smatrani "izdajnicima".\nPolitikolog Boris Varga istakao je tokom debate da je odnos između Srbije i Kosova godinama nepromenjen jer se Srbija i dalje nije suočila sa svojom prošlošću.\nOn je zaključio da Srbija živi sa mitovima.\nfestival Beograd Idro Seferi Visar Imeri Kosovo Ukrajina\nOtvaranjem izložbe "Sve naše suze" u NGO Habu u Beogradu počelo je deveto izdanje festivala "Mirdita, dobar dan", prenosi N1.\nDojava o bombi nakratko prekinula festival "Mirdita, dobar dan"


Još uvek nejasno ko će vladati Beogradom\nIako se pregovori Demokrata i Socijalista o formiranju Vlade Srbije privode kraju, još uvek nema zvanične potvrde da će se ovakva koalicija preslikati i na Beograd. Koalicija Radikala, narodnjaka i Socijalista, koja je formirana još krajem maja, ubeđena je da će preuzeti vlast u prestonici.\n"Umoran sam od objašnjavanja nečega što je već objašnjeno. Prepišite sve što sam vam juče rekao" , tako nam u kaže predsednik beogradskog odbora Socijalista Milisav Petronijević, koji sa predstavnicima Radikala i narodnjačke koalicije svakodnevno demantuje mogućnost raskida njihovog koalicionog dogovora sa Kalmegdanske terase, prema kojem će grad voditi Radikal Aleksandar Vučić.\nIz proevroske koalicije, takođe svakodnevno, poručuju drugačije i najavljuju skori dogovor o tome da novi gradonačelnik bude kandidat Demokrata Dragan Đilas. Suzana Grubješić G17 plus:\n"Nemam ništa novo da kažem na tu temu, osim da imamo zaista čvrste garancije da će vlast u Beogradu formirati Lista za evropsku Srbiju i Socijalistička partija Srbije i da će tu vlast manjinski podržati Liberalno demokratska partija."\nPrema nezvaničnim informacijama, ovakav dogovor već su tokom pregovora o formiranju Vlade direktno postigli lider Demokrata Boris Tadić i predsednik Socijalista Ivica Dačić. Dogovor predviđa da Đilasov zamenik bude Milan Krkobabić iz Partije ujedinjenih penzionera Srbije, a da gradski parlament vodi član Socijalističke partije Srbije. Očekuje se da Socijalisti odmah nakon izbora nove republičke Vlade raskinu koaliciju sa narodnjacima i Radikalima, formiranu dve nedelje nakon izbora. Predsednik beogradskih Socijalista, međutim, tvrdi da Dačić u potpunosti podržava već formiranu koaliciju:\n"U Socijalističkoj partiji Srbije nema nikakvih promena."\nRSE: Da li je sa time saglasan i gospodin Dačić?\nPetronijević: Naravno, saglasnost je dalo Predsedništvo, a Glavni odbor je potvrdio. Zar mislite da bi to moglo bez gospodina Dačića?! Zar mislite da bi nama palo na pamet da nešto radimo, a da sa time nije saglasan gospodin Dačić?!\nIako ne žele da potvrde informacije da su lider Demokrata i predsednik Socijalističke partije Srbije već postigli čvrst dogovor o koaliciji u prestonici, iz grupe "Za evropsku Srbiju", s druge strane, uveravaju da će vlast sa republičkog biti preslikana na gradski nivo, što je i bio jedan od uslova za formiranje Vlade sa Socijalistima. Demokrate najavljuju da će odmah posle izbora nove Vlade pozvati Socijalističku partiju Srbije na zvanične pregovore. Jelena Trivan, potrparolka Demokratske stranke i Suzana Grubješić iz G17 plus:\n"Preciziranje razgovora o Beogradu i načinima kako da dođemo do proevropske vlade u Beogradu nas tek očekuju, a koalicioni sporazum će tek nakon toga doći na dnevni red."\n"Od predstavnika Socijalističke partije Srbije očekujemo da to u najskorije vreme i saopšte javnosti."\nRSE: Da li ste razgovarali sa Liberalno demokratskom partijom?\nGrubješić: Liberalno demokratska stranka razgovara sa Demokratskom strankom, ali je bitno da se konačno izjasni i Socijalistička partija Srbije.\nU Liberalno demokratskoj partiji, bez čije podrške nije moguća nova manjinska vlada u Beogradu, kažu da zvanični razgovori sa Demokratama još nisu počeli. Funkcioner ove stranke Zoran Ostojić navodi da su spremni podrže koaliciju sa Socijalistima, ali da će u pregovorima tražiti da se Demokrate izjasne i o drugim važnim pitanjima u državi:\n"Ne želimo da se mešamo u ovom trenutku, neka Demokrate prvo raščiste sa Socijalistima ono šta imaju da raščiste, a i Socijalisti sami sa sobom. Mi nismo deo te priče, to nas ne zanima. Zanima nas samo razgovor sa Demokratskom strankom i, na kraju krajeva, naši dogovori u nekim opštinama su, da tako kažem, već stupili na snagu."\nAko ne pre, pitanje ko će u naredne četiri godine vladati prestonicom moraće da se razreši do 14. jula, za kada je zakazana konstitutivna sednica Skupštine Beograda.


Kućna teretana kao priprema za leto\n24.06.2011 Ako već niste počeli da mislite na svoju liniju za ovo leto, ili na zdravlje uopšte, onda je krajnje vreme da počnete. Dugo godina unazad se proizvode razne sprave za vežbanje koje su namenjene kućnoj upotrebi. Danas ...\n20.06.2011 Lepo vreme, duži dani i tople noći mame da ostajemo u dvorištu ili na terasi do dugo u noć družeći se ili odmarajući. Pri tome je potrebno obezbediti prijatnu svetlost koja će zatrebati u dugačkim sumracima kada je ...\n17.06.2011 Boravak u dvorištu ili na terasi ne može biti prijatan ukoliko nemate gde da se udobno smestite dok odmarate, družite se ili čitate knjigu. Da biste to sebi omogućili potrebno je da dobro razmislite o nameštaju koji će ...\n15.06.2011 Kako se leto bliži raste potreba za zaklonom od jarkog sunca, hladovinom i uopšte većim komforom pri boravku na otvorenom. Tome najbolje mogu da posluže suncobrani koji iz godine u godinu sve više plene svojim oblikom i ...\nSavršena ležaljka za dvoje\n13.06.2011 U dvoje je sve lepše, pa tako i odmaranje na dvorištu. Za ovo leto predlažemo ovu modernu i veoma neobičnu ležaljku. Ona je dizajnirana za dvoje, na joj je moguće i ležati i sedeti, a da pritom budete udobno smešteni ...\nNeodoljiva oaza na terasi\n08.06.2011 Ima li šta lepše od uživanja na sopstvenoj terasi uz jutarnju kafu, ili popodne posle ručka, možda i uveče sa prijateljima uz partiju karata? Čak i mala terasa može da bude neprocenjiva oaza koja zaživi sa dolaskom ...\nUživanje u dvorištu i na terasi bez komaraca\n03.06.2011 Leto samo što nije, a sa njim dolazi i celodnevan boravak na otvorenom, u dvorištu ili na terasi. Kada pomislimo na to, malo kome na pamet padnu napasti poput komaraca, pa i muva koji nam pokvare i najlepše trenutke ...\nMekane oštre linije nameštaja\n24.05.2011 Oštre, ravne linije su odlika modernog, savremenog dizajna. Ovaj dizajn se odnosi na arhitekturu, enterijer, nameštaj, i sve što nas okružuje. Kada se pojavi u oblikovanju nečega što treba da je meko, udobno, nežno, ...\n20.05.2011 Kako se leto bliži i dani su sve duži, a sunčevi zraci sve topliji, postaje Vam jasno da je neophodno obezbediti neki vid zaštite Vašeg automobila koja će pružati hladovinu. Hladovina ne samo da štiti samu limariju, već ...


BBO kolica Matrix set 2u1 Beige, 0m+ :: 4Kids\nBBO kolica Matrix set 2u1 Beige, 0m+\nKolekcija: BBO Matrix kolica za bebe\nŠifra proizvoda: GS-T106BEZS\nCena proizvoda: 27.790,00 RSD\nBBO kišobran kolica Modena Leaf, 0m+\nKišobran kolica Modena Leaf pogodna su za bebe i decu od rođenja do 15kg (otprilice 3 godina starosti). Poseduje veliku podesivu tendu sa malim prozorčetom pozadi, radi lakse cirkulacije vazduha. Veoma su laka za sklapanje i rasklapanje i poseduje kaiš za rame radi lakšeg nošenja.\nKišobran kolica Modena Light Grey pogodna su za bebe i decu od rođenja do 15kg (otprilice 3 godina starosti). Poseduje veliku podesivu tendu sa malim prozorčetom pozadi, radi lakse cirkulacije vazduha. Veoma su laka za sklapanje i rasklapanje i poseduje kaiš za rame radi lakšeg nošenja.


Uvertira za nastavak ABA lige i regionalni klasik nije mogla da bude bolja, iako svi večeras u "Morači" od 18 sati očekuju potpuno drugačiji meč od onog protiv Francuza - u glavni grad Crne Gore stiže Partizan, koji je lošim nastupima ove sezone i neočekivanim porazima učinio da mu maltene svaka utakmica do kraja regularnog dijela bude kvalifikaciona.\nBudućnost je do sada odigrala 11 utakmica u ABA ligi, ima devet trijumfa i grabi ka plej-ofu. "Crno-bijeli" su, s druge strane, nakon 14 kola na skoru 7-7...\n"Neće nas zavarati pozicija Partizana i rezultati u prethodnom periodu, posebno na gostovanjima. Kvalitet njihovog tima i stručnog štaba je mnogo veći i toga smo svjesni. To će kod nas da probudi maksimalnu pozornost i pripremu, kao i želju da pobijedimo", rekao je trener Budućnosti Petar Mijović.\nBudućnost je u prvom dijelu sezone slavila protiv velikog rivala.\nPamti se trojka Danila Nikolića uz zvuk sirene za 101:99 u drugom produžetku fantastičnog duelu u Hali sportova "Ranko Žeravica" 10. oktobra.\n"Značajna je utakmica i za nas i njih. Nadam se da ćemo biti na visini zadatka u dijelu odgovornosti, intenziteta i koncentracije i da će to biti preduslov da dobijemo utakmicu", poručio je Mijović.\nBudućnost je u odličnoj seriji na domaćem terenu protiv Partizana, koji nije slavio u u Podgorici u posljednjih šest abaligaških duela. Još od marta 2014. kada je pobijedio 65:61...\n"Biće ovo veliki meč. Prethodni međusobni duel je bio fenomenalan, pobijedili smo uz zvuk sirene. Partizan je čvrst tim, i mi moramo da budemo čvrsti i skoncentrisani. Da radimo jedan za drugog na oba dijela terena i da učinimo sve da dođemo do trijumfa", istakao je centar Vili Rid, koji se vraća u sastav Budućnosti nakon dva meča suspenzije.\nA Partizan zna da "Morača" nije jednostavan teren za vađenje. Pogotovo za ekipu koja je gubila u Čačku, Novom Mestu, Laktašima...\n"Budućnost je odlična ekipa koja je dobro vođena i dobro selektirana. Jezgro ekipe je ostalo isto, sa igračima koji su u sistemu više godina. Tu su Nikola Ivanović i Džastin Kobs, kreatori i odlični napadači sa dobrim šutem. „Četvorke” Budućnosti takođe dobro šutiraju, igraju brzo..., i jasno je da nas čeka veliki izazov", kaže trener Saša Filipovski.\nI "crno-bijeli" su odlično startovali u Evrokupu - deklasirali su italijanski Trento (71:43).\n"Moramo da odigramo odbranu na visokom nivou, da nam to bude konstanta u igri, jer šut uvijek može da varira. Suština je da odigramo timski i da hrabro uzimamo otvorene šuteve", dodao je slovenački stručnjak, koji ne može da računa na Ognjena Jaramaza.\nPOBJEDA Crne Gore za oproštaj od evropske elite\nPonedjeljak, 22.02.2021 | 21:57\nCrnogorski košarkaši pobijedili su Njemačku 82:75 u posljednjem kolu kvalifikacija za Evropsko prvenstvo.


KOŠARKA Archives - Страница 12 од 14 - Sjajne Vesti\nHome»SPORT»KOŠARKA (Strana 12)\nSaša Đorđević spremio Orlove za Evropsko prvenstvo\nBy Milivoje Rosandić on 02.09.2015 KOŠARKA\nSJAJNE VESTI PRED POČETAK EVROPSKOG PRVENSTVA U KOŠARCI! Košarkaška reprezentacija Srbije, je uspešno završila pripreme za predstojeće Evropsko prvenstvo u Berlinu koje počinje 5. septembra i trajaće do 20. septembra 2015. godine. Zanimljivo je da će se ovogodišnje prvenstvo igrati čak u četiri države, koje su se prihvatile organizacije Eurobasketa, a to su: Francuska, Nemačka, […]\nAna Dabović blista u NBA ligi\nBy Milivoje Rosandić on 25.08.2015 KOŠARKA\nSJAJNE VESTI IZ WNBA LIGE! Ana Dabović je srpska košarkašica koja trenutno igra u najjačoj ligi sveta za žene WNBA, i to u ekipi Los Anđelesa Sparks i igra na poziciji bek-šutera. Svojom igrom, ali i zalaganjem na terenu Dabovićeva je osvojila simpatije mnogih iako je predhodno u stručnom štabu Los Anđelesa pored svih uspeha […]\nZavršen Cross Over košarkaški kamp u Kragujevcu\nBy Vedran Martinović on 23.08.2015 KOŠARKA, IZDVOJENO\nSJAJNE VESTI IZ KRAGUJEVCA! Ovih dana završena je poslednja peta smena međunarodnog košarkaškog kampa Cross Over u Kragujevcu u ovoj sezovni. Za ovih pet smena, kroz kamp je prošlo 600 igrača i igračica iz zemlje i inostranstva kao što su: Italija, Bugarska, Rumunija, Bosna i Hercegovina, Makedonija, Srbija, Ukrajina, Crna Gora, Slovenija, Švajcarska, Švedska, Turska, […]\nKošarkaši Srbije osvojili „Trofej Beograda 2015“\nBy Milivoje Rosandić on 17.08.2015 KOŠARKA\nSJAJNE VESTI IZ BEOGRADA! U finalnoj utakmici na turniru „Trofej Beograda 2015“ najbolji košarkaši Srbije osvojili su turnir savladavši reprezentaciju Rusije sa 95:61 (27:12, 12:19, 31:13, 25:17). Odigrali su naši momci odličnu utakmicu i dosta lako su pobedili tradicionalno neprijatnog protivnika. Nakon prve četvrtine, u kojoj je naša selekcija stekla prednost od 15 poena, videlo […]


Velika policijska akcija na više lokacija u FBiH - Vijesti Srpske – Najnovije vijesti iz Republike Srpske\nNaslovna Najnovije Velika policijska akcija na više lokacija u FBiH\nVelika policijska akcija na više lokacija u FBiH\nDanašnja akcija usmjerena je na hapšenje i procesuiranje osoba koja se sumnjiče za vršenje krivičnih djela u vezi sa zloupotrebom opojnih droga i nedozvoljenog posjedovanja oružja i municije.\nRano jutros, policijski timovi Uprave policije Ministarstva unutrašnjih poslova Zeničko-dobojskog kantona počeli su istovremeni pretres na 32 lokacije na području Zenice, devet lokacija na području Srednjobosanskog kantona i dvije lokacije u Sarajevu.\nRadi se o nastavku opsežne policijske akcije kodnog naziva “Mreža IV “, koju provodi Uprava policije Ministarstva unutrašnjih poslova Zeničko-dobojskog kantona u saradnji i pod nadzorom Kantonalnog tužilaštva Zeničko-dobojskog kantona, a današnje aktivnosti se provode u saradnji s Federalnom upravom policije i Upravom policije Ministarstva unutrašnjih poslova Srednjobosanskog kantona.\nPretresi objekata i osoba na navedenim lokacijama vrše se sa ciljem pronalaženja i privremenog oduzimanja predmeta koji mogu poslužiti kao dokaz u daljnjem postupku, kao i radi lociranja i lišenja slobode lica koja su meta akcije, a koja se sumnjiče za izvršenje navedenih krivičnih djela.\nViše detalja o samoj akciji, kao i rezultatima, bit će poznato tokom dana.


Biznis.ba - Radnici Alumine izlaze na proteste, iz Pavgorda nude dogovor\nRadnici Alumine izlaze na proteste, iz Pavgorda nude dogovor\nA. A. 17:49 / 20.04.2017.\nZa sutra je u Zvorniku najavljen protest radnika preduzeća „Alumina“, čije račune je 12. aprila blokirao Osnovni sud u tom gradu, zbog potraživanja firme “Pavgord” iz Foče.\nPredsjednik Sindikalne organizacije "Alumine" Radenko Smiljanić je proteste najavio ispred zgrade te pravosudne institucije, ističući da će radnici protestovati sve dok Sud ne deblokira račune.\nSmiljanić je dodao da ima najava da će ovim protestima pridružiti i radnici "Boksita" iz Milića i rudnika iz Srebrenice, kao i drugih firmi koje su u sistemu poslovanja povezane sa kompanijom "Alumina".\nO novonastaloj situaciji danas je s rukovodstvom i sindikalcima „Alumine“ razgovarao ministar industrije, energetike i rudarstva Petar Đokić ocijenivši da je u cijelom ovom slučaju do sada "najispravniju odluku od interesa" za "Aluminu" i RS donio Okružni privredni sud u Banjoj Luci, koji je naložio Osnovnom sudu u Zvorniku da „promijeni svoj stav“ i da se deblokira račun kompanije.\n- Osnovni sud u Zvorniku do danas tu odluku nije izvršio i sada imamo spor na relaciji dvije pravosudne institucije, što je nedopustiva praksa – ustvrdio je Đokić.\n-Ovo je tragedija. Imamo svoje pare na računu, ali sada neće biti plate zato što se neko igra s 'Aluminom'. Da bi fabrika ponovo krenula treba minimalno godinu dana i 50 miliona KM – ustvrdio je Motika.\nSpremni su da ponude, u cilju što bržeg razrešenja ovih problema, odustanak od razlučnih prava, kao i smanjenje iznosa potraživanja, a od strane stečajnog upravnika očekuju priznanje potraživanja u opšti isplatni red.\nTa potraživanja “Pavgord” je spreman da ne naplaćuje, nego da ih pretvori u kapital, odnosno postane suosnivač 'Alumine', navodi se u pismu koje su iz te firme uputili zvaničnicima RS-a.


Pre nego što su regulatori odobrili kinesku vakcinu kompanije Sinofarm, avion Er Srbije (Air Serbia) sa tovarom od milion doza vakcine sleteo je 16. januara na aerodrom u Beogradu, a dočekao ga je predsednik Srbije Aleksandar Vučić.\nVučić je prilikom dočeka milion doza kineskih vakcina rekao da je taj kontingent "dokaz prijateljstva dve države".\nVučić je nakon dočeka aviona rekao da se očekuje sud Agencije za lekove i medicinska sredstva i da je dolazak kontingenta kineske vakcine "dokaz prijateljstva dve države".\nPredsednik Srbije je nakon dočeka aviona rekao da će se nastaviti saradnja sa Kinom u isporuci vakcina i da će, čim one dobiju dozvolu u Srbiji, "opet zvati ambasadorku te države Čen Bo i pisati novo pismo kineskom predsedniku Si Đipingu".\nNa pitanje novinara "da li očekuje probleme sa Evropskom unijom zbog kineskih vakcina", Vučić je odgovorio da ne veruje da će biti bilo kakve vrste kritika i da ga "ne interesuje ko se ljuti".\nZvaničnici u Srbiji ranije su rekli da očekuju da u drugoj polovini januara stigne i pola miliona ruskih Sputnik V vakcina, nakon što je prvi kontingent od 2.400 doza dopremljen 30. decembra.\n"Pfizerova vakcina je dobila trajnu dozvolu u Srbiji, ruska je pod privremenom dozvolom, u toku je postupak za dobijanje trajne dozvole, a kineska vakcija će po istom principu najpre dobiti privremenu, a nakon toga i trajnu dozvolu", rekao je 15. januara član Kriznog štaba Zoran Gojković.\nPrvu dozu Pfizer vakcine je 24. decembra javno primila premijerka Ana Brnabić, dok su po dolasku prvog kontigenta ruske vakcine Sputnik V, tu vakcinu primili predsednik Skupštine Srbije Ivica Dačić i ministar policije Aleksandar Vulin.\nNa novinarsko pitanje da li će primiti kinesku vakcinu protiv korona virusa, predsednik Srbije Aleksandar Vučić je 16. januara rekao "da će se vakcinisati za sedam ili osam dana".\n"Ja ću da se vakcinišem, nije problem, da ljudi vide. Važno mi je da nisam bio među prvima koji su se vakcinisali, da ne kažu da sam sebe prvo spasavao", rekao je Vučić.


Osloboditi trudnice od plaćanja administrativnih taksi\nAdis Šušnjar, vijećnik Socijaldemokratske partije u Gradskom vijeću Bihać, uputio je inicijativu u kojoj traži da se porodilje van radnog odnosa oslobode plaćanja administrativne takse.\n„Član 20. Odluke o gradskim administrativnim propisuje za koje spise i radnje se ne naplaćuje taksa. Tarifom gradskih administrativnih taksa koja je sastavni dio odluke propisano da se za sva rješenja za koja nije propisana posebna taksa plaća taksa 10 KM. Kako porodilje van radnog odnosa nisu obuhvaćene članom 17., niti članom 20. Odluke obavezne su platiti taksu 10 KM za izradu rješenja.\nOdlukom o općinskim administrativnim taksama i tarifi općinskih administrativnih taksa u članu 20. stav 1. je bilo propisano da se taksa ne naplaćuje u postupku za ostvarivanje i zaštitu prava po osnovu trudnoće i porođaja za žene majke koje su nezaposlene.\nTaksa za izradu rješenja uplaćuje se prilikom predaje zahtjeva za izradu rješenja i prihod od tako naplaćene takse je prihod budžeta Grada Bihaća, a porodilje van radnog odnosa ostvaruju pravo na jednokratnu novčanu pomoć u iznosu od 100 KM iz sredstava budžeta USK-a, te im naknade kasne.\nUkoliko postoji mogućnost, pravna i financijska, da se porodilje van radnog odnosa oslobode plaćanja administrativne takse, molim Gradonačelnika i Gradsko vijeće da usvoje ovu inicijativu“, navodi se u inicijativi.\n> Imenovanje škole po Mustafi Busuladžića je bila epizoda sramote za zastupnike u Skupštini Kantona Sarajevo\n> Start up firme osloboditi komunalnih taksi\n> Vijećnici SDP-a u Gračanici doprinijeli izradi kvalitetnog budžeta\n> Inicijativu Klub vijećnika SDP BiH za održavanje sjednice OV Tešanj nije podržao SDA i BPS\n> Umjesto virtuelnih, vlast nek počne otvarati stvarna radna mjesta


OSM Televizija - Vučić: Jeremića kvalifikuje diplomatsko iskustvo\nVučić: Jeremića kvalifikuje diplomatsko iskustvo\nPredsjednik Vlade Srbije Aleksandar Vučić rekao je da je za Srbiju čast što je Vuka Jeremića imenovala kao kandidata za generalnog sekretara UN i da Beograd vjeruje da ga ekstenzivno diplomatsko iskustvo, koje je stekao kao predsjedavajući 69. zasjedanja Generalne skupštine UN i ministar spoljnih poslova Srbije, kvalifikuje kao kandidata.\nVučić je u pismu predsjedavajućem Generalne skupštine UN Mogensu Liketoftu, kojim je ozvaničena Jeremićeva kandidatura, naveo da imenovanjem Jeremića, kao državljanina Srbije, Srbija potvrđuje podršku principu geografske raspodjele liderskih pozicija u sistemu UN i ukazao da nijedna zemlja članica iz regionalne grupe Istočne Evrope do sada nije imala predstavnika na funkciji generalnog sekretara UN.\nStalni predstavnik Rusije u UN Vitalij Čurkin rekao je da Rusija smatra da budući generalni sekretar UN treba da bude iz Istočne Evrope, ali neće upotrijebiti veto ako Savjet bezbjednosti UN odobri kandidata koji to nije, prenose beogradski mediji.\n"Ne planiramo da uložimo veto. Smatramo da među kandidatima ima dosta respektabilnih i kvalifikovanih ljudi", rekao je Čurkin i dodao da Moskva pojedinačno komunicira sa kandidatima. Do sada je devet kandidata izrazilo namjeru da konkuriše za mjesto generalnog sekretara, a njih sedam potiče iz Istočne Evrope.\nDo sada su se predstavili bivši šef crnogorske diplomatije Igor Lukšić, bivši bugarski ministar spoljnih poslova Irina Bokova, nekadašnji portugalski premijer Antonio Gutereš, hrvatski kandidat Vesna Pusić i slovenački kandidat Danilo Tirk. Jeremićeva kandidatura upućena je 12. aprila, a on će u danas predstaviti svoj program u sjedištu UN u Njujorku, kao deveti kandidat za generalnog sekretara svjetske organizacije.\nJoš iz iste kategorije: « Raković:Kanonizacija Stepinca je put do relativizacije istorije Livne: Ispravna odluka o neprisustvovanju komemoraciji u Jasenovcu »